Рақамлар қоп-қоп¸ фаровонликни Кўҳи Қофдан топ...\n23 май 2022, Тошкент вақти: 03:19\nЎзбекистон ҳукумати учун¸ мамлакатни шимолдан жанубга қадар белбоғ каби кесиб ўтувчи магистрал йўл қурилиши ҳам¸ ўзбекистонликлар турмуш даражаси ошаëтганининг яан бир тасдиғидир.\nЎзбекистон расмийлари мамлакат иқтисодининг ривожланиб¸ халқ турмуш даражаси ошаëтганини кўрсатади¸ деган илинжда миллиардлардан тузилган ҳисоб-китобларни тақдим этаëтган айни пайтда¸ оддий ўзбекистонликлар ўз турмушлари ëмонлашаëтганидан гапиради.\nОзодлик: Исмим Фаррух Юсуфий. Ишларингиз яхшими ака? Мен бир масала бўйича телефон қилаëтган эдим. Ҳукумат рақамларни эълон қилибди. 2009 йилнинг тўққиз ойи давомида Ўзбекистонда қарийб 6 миллиард долларлик капитал ўзлаштирилди¸ деб ëзишипти. Яна биттаси...\n- Ака¸ ëмон эшитилаяпти. Ало.\n- Бўлиниб-бўлиниб келаяпти овозингиз¸ бўлиниб-бўлиниб.\nЎзбекистон Молия вазирлиги мутасаддиси, Озодлик радиоси мухбири билан гаплашаётгани ва гап ҳукумат эълон қилган сўнгги рақамлар ҳақидалигини эшитгач, телефон линияси яхши ишламай қолди. Кейин у киши билан боғланиш уринишларимиз бесамар бўлди.\nЎзбекистон ҳукумати вакили билан жорий йилнинг тўққиз ойига оид эълон қилинган иқтисодий рақамлар ҳақида гаплашмоқчи эдик.\nҲукумат эълон қилган сўнгги маълумотларга кўра¸ 2009 йилнинг тўққиз ойи мобайнида Ўзбекистонда ўзлаштирилган капитал миқдори 5,9 миллиард АҚШ долларига етган. Регнум ахборот агентлиги ҳукуматдаги исми келтирилмаган манбага таяниб тарқатган маълумотларда, шунингдек, ички бозорда импорт қилинадиган товарлар ва хизматлар ўрнини маҳаллий корхоналар томонидан ишлаб чиқарилган товарлар ва тақдим этилган хизматлар билан босиш эвазига эришилган самарадорлик 2,6 миллиард АҚШ долларидан кўпроқни ташкил қилган. Яъни бу рақамларнинг оддий арифметикаси мамалакат иқтисоди 9¸5 миллиард АҚШ доллари миқдорида фойда кўрганини кўрсатиб турибди.\nҲукумат вакилидан бу рақамлар тафсилотига оид жавобни ололмаганимиз боис, яна четдаги мутахассисларга мурожаат қилдик.\nСапарбой Жубаев Ўзбекистон Молия вазирлигининг собиқ амалдори, ҳозирда Олмаотадаги Евроосиё институтининг иқтисодиёт факультети декани.\n- Бу ерда 6 миллиард капитал асосий фондларга кетган бўлиши мумкин. Инвестициянинг ҳамма ҳажмлари¸ масалан¸ чет элдан келгани икки миллиард бўладиган бўлса¸ Ўзбекистон корхоналари икки миллиарддан ортиғини асосий фондга капитал юборади ўзининг маблағларидан¸ 2 миллиардга яқини бюджет инвестицияси бўлиши мумкин. Бизда умумий бюджетдан 10 фоизга яқини инвестицияга¸ яъни асосий фондларнинг капиталига юборилади. Бу бўлиши мумкин. Чунки Хитой биздан газни ўтказиш учун катта инвестиция қилдию. Шунда катта маблағ Туркманистонга¸ Ўзбекистонга¸ Қозоғистонга инвестиция бўлди. Шу боисдан ҳам бунақа рақамларнинг ҳаммаси яъни четдан келган капитал¸ ўзимизнинг капитал¸ бюджет капитали ҳаммаси олти миллиардга етган бўлиши мумкин¸ дейди Сапарбой Жубаев.\nИмпорт ўрнини босган ички маҳсулотларга оид рақамлар ҳам, деб давом этади иқтисодчи, ҳақиқатга яқин бўлиши мумкин.\n- Импортни алмаштириш дейдими¸ импорто-замещение деган нарса борку¸ шунга 10-15 йилдан бери катта тадбирлар амалга оширилаяпти. Масалан¸ дейлик Асакадаги ишлаб чиқариладиган автомобилларнинг кўп қисмларини ҳозир бизнинг Ўзбекистонда 24 та завод ишлаб чиқаради. Автомобилларнинг ҳаммасининг ҳажмини уч миллиард долларлик ҳажмда деб ҳисобласак¸ шунинг 50 фоизини ўзимизда чиқара бошлаган бўлсак ҳам¸ балки бунга етмас 40 фоиз ҳам бўлиши мумкин¸ фақатгина бир-икки миллиарди автомобил заводининг ўзи импорто-замещениега бўлиши мумкин¸ дейди Сапарбой Жубаев.\nДемак, мамлакат иқтисоди 9¸5 миллиард АҚШ долларига тенг фойда кўрган бўлса, бу оддий ўзбекистонликлар ҳаётида ҳам акс этган бўлиши керак.\nҲар қалай, Ўзбекистон миллий ахборот агентлигининг ёзишича, “жаҳон-молиявий инқирози кўплаб мамлакатларни жиддий синовдан ўтказаётган” бир мураккаб вазиятда “Ўзбекистонда бу глобал иқтисодий бўҳрон таъсирининг олдини олиш ва юмшатиш борасида кўрилган чора-тадбирлар ҳақли равишда жаҳон ҳамжамиятида катта қизиқиш ва ҳайрат уйғотмоқда.”\nЗотан ЎзА агентлигига кўра, дунёнинг кўплаб давлатлари аҳолиси бўҳрондан қийналаётган бир пайтда, ўзбекистонликларнинг турмуш фаровонлиги кундан-кунга ошиб бормоқда.\n9¸5 миллиард АҚШ долларига тенг фойданинг ўзбекистонликлар ҳаётида қандай акс этиши мумкинлигига оид иқтисодчи мутахассисларнинг фикрини эътиборингизга ҳавола қилишдан аввал, бу борада ўзбекистонликларнинг фикрларини эшитсак.\nСурхондарёлик суҳбатдошимиз тирикчилик кун сайин қийинлашса-қийинлашмоқдаки, осонлашгани йўқ, дейди.\n- Қандай қилиб турмуш даражаси ошади? Ҳозир сизга айтай мен. Қўшниларимиз ўтган йилги Қурбон Ҳайитда гўшт ейишган экан. Шундан бери бу йилги Қурбон Ҳайитни кутишаяпти. Мен яшайдиган жойнинг 70 фоиз эркаги Россияда¸ 20 фоизи Қозоғистонда. Бу ерда фақат аëлллар қолган ҳозир. Билмадим энди¸ давлат бойиëтган бўлса¸ бойиëтгандир. Масалан¸ мен 160 минг ойлик оламан. Мен давлат хизматчисиман. Шунинг 90 минги йўлим билан овқатимга кетади¸ дейди сурхондарëлик суҳбатдошимиз.\nАндижонлик суҳбатдошимиз ҳам Ўзбекистон иқтисодига тушган 9¸5 миллиард АҚШ доллари унинг турмушида акс этмаётганини айтади.\n- Ҳеч ўзгариш йўқ. Халқни эзишмасми бу ака? Моралний эзаяпти қаранг. Эзгани маълум бўлиб турибдида. Бир неча бориб сўрадик. "Ëзгин. Биз ҳам бозордан бирор кило гўшт олиб ейлик. Қуруқ нонга қолдик. Ëзмайсанми?" десак¸ "Йўқ¸ пул йўқ" дейди. Мисол учун ўзлари юқоридан айтмайдими¸ тушунтирмайдими? Нима қилишни билмайсан. Бунақа бўлгандан кейин одам бир нарса қилишга мажбур бўладида. Ë ўзини ўзи ўлдиради ë каттароқ бир ниманинг ëнига бориб тўполон қилади¸ дейди андижонлик суҳбатдошимиз.\nОддий ўзбекистонликлар фикрлари эди.\nХўш иқтисод ривожлангандан ривожланаëтган бўлса, ўзбекистонликлар нега ҳаётдан шикоят қилмоқда?\n9 миллиард доллар қаёққа кетди?\nҚозоғистонлик иқтисодчи Сапарбой Жубаев, биринчидан Ўзбекистондек мамлакатда 9 миллиард АҚШ доллари аҳоли турмушида бирор ўзгариш ярата олмайди, шунинг учун бундан мақтаниш Ўзбекистондек давлат учун ярашмайди, дейди.\n- Тепадаги рақамларни катта ютуқ деяпсизку. Мен айтардимки¸ Ўзбекистон миқëсида бу жуда кичик цифралар. Масалан¸ Қозоғистонда 40 миллиардга яқин капитал бажарилаяпти. Тасаввур қилинг¸ Ўзбекистоннинг иқтисодиëти¸ имконияти моҳияти томонидан Қозоғистонникидан кам эмас. Қозоғистон 40 миллиардга яқин капитални бажараëтган вақтда¸ Ўзбекистон 60 миллиард бўлиши керак эди. 10 баробар кам бўлаяпти деган сўз энди бу. Биласизми¸ бошлаëтган вақтда бу нарсаларга мақтанса арзирди. Мана 18 йил бўлди Худога шукур ўзимиз бўлдик. Ҳозирги цифраларни олдинги йилги цифралар билан солиштирганда жуда катта ўсиш йўқ демоқчиман, дейди Олмаотадаги Евроосиё институтининг иқтисодиёт факультети декани Сапарбой Жубаев.\n"Танганинг орқаси" да Озодликда яқинда кўтарилган яна бир мавзу -- Ўзбекистонда 2 миллиард 600 миллион долларлик магистрал йўли қурилишининг айрим жиҳатларига ҳам тўхталишни лозим топдик.\nМавзуга яна қайтишимизнинг боиси, интернет муштарийларимизнинг, "1427 километрлик "откат" номли мақолага билдирган фикрларидир.\nЎзини олмоталик Жандос, деб таништирган муштариймиз, “Ҳайронман! Энди, Ўзбекистонда бир яхши иш қиламиз дейишса ҳам, шу ишнинг ижобий томонини эмас, ноижобий, ҳалиги "тирноқ остидан кир қидиргандек" томони тўғрисида фикрлашимиз колди. Агарда, ростдан хам, бу йўл қурилишига шунча катта маблағ сарф қилинадиган бўлса¸ қанчаю-қанча иш ўринлари бўлади. Ҳозирги йўлларимиз сифати яхшиланади.\nЭнди коррупция тўғрисида. Коррупцияни на назоратчилар, на сўз эркинлиги йўқ қила олади. Бутун тузум бошқача тузилиши керак; парламент, жойлардаги кенгаш, ҳокимлар сайловлари эркин ва адолатли бўлишидан бошлаш керак. Афсуски, бу Марказий Осиё давлатларининг ҳеч бирида йўқ”, деган шарҳни қолдирган.\nЎзбекистондан Ўткир исмли тингловчимиз эса, “Ҳа, бунда турибдики яна 180-200 дона УзГазОйл (яъни Зеромакс ширкатига қарашли ёқилғи қуйиш шаҳобчалари) барпо бўлар эканда. Бошқасини гапирмаса ҳам бўлади”, деган фикрларни қолдирган.\nҲақиқатан, Жандос исмли муштарийимизнинг фикрларида жон бор, янги йўлларнинг қурилиши, қолаверса расмийлар айтаётганидек, Осиё тараққиёт банки, Хитой ва бошқа халқаро молиявий ташкилотлар берадиган маблағларнинг ўзлаштирилиши мамлакат учун яхши ва масаланинг бу томони мақтовга сазовордир.\nКоррупция масалалари билан шуғулланувчи Transparency International халқаро ташкилотининг Британия бўлими ижрочи директори Чандрашекҳар Кришнан ҳам Жондоснинг йўл қурилиши каби, инфратузилмаларга оид ҳар қандай лойиҳада коррупция аралашади, деган фикрларига қўшилади.\n- “Transparency International ташкилоти бу соҳада кўп тадқиқотлар ўтказган. Жаҳон бўйлаб амалга ошириладиган қурилиш ва инфратузилмаларга оид лойиҳалар энг коррупциялашган соҳа эканлиги айтилади. Бунинг сабаби, менимча, соҳанинг жуда улканлигидадир, жаҳон бўйлаб бу лойиҳаларнинг йиллик умумий қиймати уч триллион АҚШ долларини ташкил қилади. Бу эса таъмагирлик учун жуда кенг имкониятлар бор деганидир, дейди Transparency International халқаро ташкилотининг Британия бўлими ижрочи директори Чандрашекҳар Кришнан.\nЛекин, дейди коррупция масалалари бўйича мутахассис, бундай лойиҳаларда порахўрликнинг олдини олиш Жондос ўйлаганидек, мушкул эмас. Бунинг учун¸ биринчи ўринда¸ лойиҳаларга оид шаффофлик, масалан, амалга ошириладиган лойиҳалар, маблағлар қандай сарфланаётгани ва ҳоказо масалалар ҳақида жамоатчиликни оммавий ахборот воситалари орқали доимий равишда хабардор қилиб туришдир. Айни пайтда, бундай шаффофликни таъминлаш қийин бўлган, айтайлик Ўзбекистондек мамлакатларда инфратузилма лойиҳаларига пул бераётган халқаро ташкилотларнинг муайян шартларни қўйиши порахўрликнинг олдини олишга ёрдам бериши мумкин, дейди мутахассис.\n- Осиё тарққиёт банки каби халқаро ташкилотлар маблағлар тақдим этилишидан аввал маълум шартларни қўйиши мумкин. Бундай талаблардан бири сифатида, масалан, лойиҳани амалга ошириш учун эълон қилинадиган тендер жараёнининг ва унда ғолиб чиққан пудратчи қайси омиллар бўйича танлаб олингани ҳақида мамлакат ҳукуматидан тўла шаффофликни таъминлашни шарт қилиб қўйиш мумкин, дейди Transparency International вакили.\nАйни пайтда, Ўткир исмли тингловчимизнинг янги йўл қурилиши Ўзбекистон президентининг тўнғич қизи Гулнора Каримовага тегишли экани айтиладиган Зеромаксга қарашли УзГазОйл шаҳобчаларининг кўпайишига бир имконият¸ деган фикрларида ҳам жон борлигини Фарғона-Тошкент йўналишида кира қиладиган суҳбатдошимизнинг фикрлари тасдиқлайди. Унинг айтишича, УзГазОйл ёқилғи қуйиш шаҳобчаларининг сони, ўзбекларнинг турмуш фаровонлигидан фарқли ўлароқ, кундан кунга ошиб бормоқда.\n- УзГазОйл яхши. Кўпчилик УзГазОйлдан қуяди. Ҳозир Фарғонада очилди¸ Қўқонда очилди. Олдин йўқ эди. Тошкентга киргунча ҳам бор. Оҳангароннинг охирида бор. Тошкентнинг ичида тўлиб ëтибди. Ҳаммаси ҳам ишлаяпти. Қолганлари синиб кетаëтгани йўқ. Ўзимизнинг Марғилон¸ Фарғонада ҳам ҳаммаси ишлаяпти. Бошқаларига нисбатан озгина афзаллиги борлиги учун кўпчилик киради. Бензини тоза¸ дейилади. Анча-мунча катта компания бўлганлиги учун аралаш-қуралаш қилмайди. Хизматига олмайди¸ тўғри қуяди. У анчагина бақувват фирмада. Бутун Ўзбекистоннинг ҳамма ëғига қураяптию¸ дейди Фарғона-Тошкент йўналишида киракашлик қиладиган суҳбатдошимиз.\nTransparency International мутахассиси жаноб Кришнан Ўткир исмли тингловчимиз ўз шарҳида келтирган ҳолатни бундай изоҳлайди.\n- Айтиб ўтганимдек, йирик ва қиммат инфратузилмаларни яратиш лойиҳалари ҳукумат ва унга яқин ширкатлардаги коррупциялашган шахсларга катта-катта маблағларни ўмариш учун имкониятларни яратади. Лекин яна қайтаман, бу каби лойиҳаларда, ҳеч бўлмаганда, коррупция даражасини камайтириш имкониятлари мавжуддир, дейди Transparency International халқаро ташкилотининг Британия бўлими ижрочи директори.


Ўзбекистон бўйлаб яна ёмғир ва момақалдироқ бўлиши кутилмоқда – Газета.uz\n4 май 2020, 10:49 Жамият\n4−6 май кунлари Ўзбекистон ҳудудига Туркманистон орқали Каспий денгизининг жанубий районлари устида шаклланган нам ҳаво оқими киради. Шамолнинг тезлиги 15−20 м/с гача кучайиши, шамол шиддати 23−28 м/с гача етиши мумкин, дея хабар бермоқда Ўзгидромет.\n4 майда Хоразм, Бухоро, Навоий вилоятларида ёмғир, айрим жойларда кучли ёмғир ёғиши кутилмоқда, момақалдироқ бўлиши мумкин. Қашқадарё, Самарқанд вилоятларида кечга бориб ёмғир ёғади, момақалдироқ бўлиши мумкин. Республиканинг қолган ҳудудларида ёғингарчилик бўлмайди.\nСешанба, 5 майда республикада айрим жойларда кучли ёмғир ёғиши кутилмоқда ва момақалдироқ бўлиши мумкин. Андижон, Наманган, Фарғона вилоятларида кечга бориб ёмғир ёғиши, момақалдироқ бўлиши кутилмоқда. Қорақалпоғистонда, Хоразм вилоятида ёғингарчилик бўлмайди.\n6 майда Тошкент, Самарқанд, Жиззах, Сирдарё, Андижон, Наманган, Фарғона вилоятларида айрим жойларда кучли ёмғир ёғади ва момақалдироқ бўлиши мумкин. Республиканинг қолган ҳудудларида ёғингарчилик бўлмайди.\n4−7 май кунлари республиканинг тоғолди ва тоғли ҳудудларида сел келиши хавфи бор.


Рашид Алимов: “Ҳиндистон ва Покистоннинг ШҲТга аъзолиги бўйича айрим масалалар юзасидан келишувга эришилди”\n23:25 / 09.06.2016\nҲиндистон ва Покистон Шанхай Ҳамкорлик Ташкилотига аъзо бўлиш масаласида ташкилотга аъзо мамлакатлар билан аъзоликка алоқадор айрим масалалар бўйича келишувга эришган. Бу ҳақда ШҲТ бош котиби Рашид Алимов маълум қилган.\nҲиндистон ва Покистонни ташкилотга аъзо тариқасида қабул қилиш масаласи 2015 йил Уфада ўтган саммитда кўтарилган эди.\n“Ўтган вақт мобайнида Ҳиндистон ва Покистон вакиллари ШҲТга аъзо давлатлар вакиллари билан изчил алоқалар олиб борди ва натижасда айрим масалаларда келишувга эришишди. Кейинги қадам ушбу мамлакатларни доимий аъзоликка қабул қилиш Меморандумини имзолаш бўлади”, деди Алимов.\nУнинг таъкидлашича, ташкилотга аъзо бўлиб кираётган янги давлатлардан ташкилот томонидан бугунга қадар имзоланган 30 дан зиёд ҳужжатларда келтириб ўтилган мажбуриятларни тўла бажариш талаб этилади.


Шавкат Мирзиёев пойтахтдаги бунёдкорлик ишлари билан танишди » Sangzor.uz - Жиззах янгиликлар портали\nSangzor.uz - биз сизга яқинмиз! » Сиёсат » Шавкат Мирзиёев пойтахтдаги бунёдкорлик ишлари билан танишди\nШавкат Мирзиёев пойтахтдаги бунёдкорлик ишлари билан танишди\nХусусан, Президент ўтган йили 16 октябрь куни Давлат хавфсизлик хизмати академияси ва Темурбеклар мактабининг қурилишини кўздан кечирган эди. Бугунга келиб, у қуриб битказилган. Академиянинг мавжуд бинолари реконструкция қилинган. Мактаб учун ўқув корпуси, жисмоний-ҳарбий машғулотлар майдони, стадион, автодром, ётоқхона, ошхона барпо этилган.\nТаълим соҳасидаги улкан лойиҳалардан бири бу «Янги Ўзбекистон» университети. Ўзбекистон Республикаси Президентининг 23 июндаги қарорига мувофиқ ташкил этилган мазкур таълим маскани жорий ўқув йилининг ўзидаёқ илк талабаларни қабул қилди. Шу боис, Жаҳон иқтисодиёти ва дипломатия университетининг айрим бинолари ажратилиб, замонавий таъмирланди.\nКелгусида «Янги Ўзбекистон» университети учун замонавий ўқув кампуси бунёд этилади. Бу борада халқаро стандартлар асосида лойиҳа ишлаб чиқилиб, дастлабки ишлар бошлаб юборилган.\nПрезидент 2019 йилда Муҳаммад ал-Хоразмий номидаги ихтисослаштирилган мактабга ташрифи чоғида ушбу мактаб ёнида IT-парк филиалини ташкил этиш, унга ёшларни жалб қилиб, тажриба ошириши учун кенг шароитлар яратиш бўйича кўрсатма берган эди.\n«Хавфсиз шаҳар» бошқарув ситуацион маркази, савдо ва хизмат кўрсатиш мажмуалари, саноат корхоналари, йўл ва кўприклар қурилишининг бориши бўйича ҳам маълумот берилди.\nҲар бир ўғил-қиз ҳеч бўлмаса битта чолғу асбобини чалишни билишини истардим – Президент


Япония Жанубий Кореянинг G7 саммитида иштирок этишига қарши чиқди - ОАВ\n13:40 / 28.06.2020\nЯпония АҚШни Жанубий Кореянинг “Катта еттилик” саммитида иштирок этишига қарши эканлигидан хабардор қилди. Kyodo нашрининг Япония ҳукуматидаги манбага таяниб хабар беришича, Токио Сеул ва G7’га аъзо давлатлар ўртасида турли фикрлик борлиги сабабли бу қарорга келган.\nТаъкидланишича, Токио АҚШ президенти Дональд Трамп G7 формати эскириб қолгани ва саммитга бир нечта бошқа давлатларни, жумладан Жанубий Кореяни таклиф қилмоқчилигини айтгандан кейин ўз норозилигини билдирган. Япония бунга асос сифатида Жанубий Корея президенти Мун Чжэ Ин маъмуриятининг позицияси “Хитойни қўллаб-қувватлаши”, Шимолий Корея масаласи бўйича эса “еттилик” давлатлариникидан тарқоқ эканини келтирган.\nЯпония Трампнинг ташаббуси бўйича расмий баёнот бермаган, чунки бу АҚШ президентининг фақатгина ўйлари бўлиши ва аслида саммитга ҳеч қандай янги аъзолар таклиф қилинмаслиги мумкин. Шунингдек, Токио Сеулнинг иштирокига қарши чиқаётганига Япония Жанубий Кореянинг иштирокидан кейин “еттилик”да Осиёнинг ягона вакили мақомини йўқотиши мумкинлиги сабаб ҳисобланади.\n30 май куни Оқ уй Трамп G7 саммитини июндан сентябрга кўчиришини ва унга Россия, Жанубий Корея, Австралия ва Ҳиндистонни таклиф қилмоқчилигини маълум қилган. Канада ва Британия G7’нинг Россия ҳисобига кенгайтирилишига қарши чиққан, Жанубий Корея ва Австралия Трампнинг таклифини қабул қилган.\n07:46 / 29.10.2020\nКореяда тишингиз оғриса борми...\nКоронавирус сабаб Японияда никоҳлар 36,9 фоизга камайиб кетди. Буни «миллий инқироз» дейишмоқда\nЯпонияда АҚШ бомбардимонидан жабрланганларга 5 минг доллардан тўланиши мумкин\n18:38 / 26.10.2020


Ўзбекистон ЕОИИга босим остида аъзо бўляптими? | Qalampir.uz\nЎзбекистон ЕОИИга босим остида аъзо бўляптими?\nЖамият\t08 Август 16:59 18194\nЎзбекистоннинг Россия доминант бўлган Евроосиё иқтисодий иттифоқига қўшилиши кўплаб баҳсларни келтириб чиқарганди. Ҳозирда тегишли қонун Ўзбекистон Республикаси Олий Мажлиси Қонунчилик палатаси ва Сенати томонидан тасдиқланган, аъзолик масаласи ҳал бўлган дейиш мумкин. Қонунни Президент имзоласа бўлгани.\n2019 йилнинг октябрь ойида Ўзбекистоннинг ташкилотга яқинлашуви ҳақида дастлабки маълумотлар пайдо бўлиши билан мамлакатнинг ЕОИИга аъзо бўлиши тўғри эмаслиги, тузилма Россиянинг қўшниларига таъсир ўтказиш қуроли экани ҳақида фикрлар янграганди. Ҳатто, мамлакатдаги сиёсий партиялар ҳам бунга муносабат билдирди. Баъзилар ташкилот ҳақидаги дастлабки салбий фикрини кўз очиб юмгунча ўзгартириб ҳам олди.\nЎзбекистонда депутатлар зўр бериб, ташкилотга аъзоликнинг фойдалари ҳақида гапирди. Янги бозор очилиши, иқтисодиётга фойда бўлиши урғуланди. Бу орада Россия томони Ўзбекистонга босим қилаётгани ҳақидаги гап-сўзлар инкор қилинди.\nҚонун лойиҳаси Сенат томонидан тасдиқланганидан кўп ўтмай, Сўхда, ўзбек-қирғиз чегара ҳудудида можаро юз берди. Ҳозир можаро тафсилотига тўхталмаймиз. Шу масала юзасидан икки давлат делегацияси учрашувида Қирғизистон Бош вазирининг биринчи ўринбосари (ҳозир Бош вазир) Кубатбек Боронов Сўх ва Фарғона йўлининг ёпилиш сабабини ЕОИИ эканини айтди. Бу Ўзбекистонни ташкилотга тортиш учун босим бўлмай нима? Бу гаплар ўша вақтдаги асосий масала “сояси”да қолиб кетди.\nЭнди бўлса, Ташқи ишлар вазири Абдулазиз Комилов Олий Мажлис Сенати минбаридан Россия Ўзбекистон ЕОИИга аъзо бўлиши учун меҳнат муҳожирлари орқали таъсир ўтказаётганини айтди. Аниқлик киритамиз, вазир жаноблари мигрантлар масаласида расмий Москвага таклиф қилинган яхши шартнома ЕОИИ сабаб тасдиқланмаганини билдирди. Хусусан, у шундай деди:\n“[Россиядаги] фуқароларимиз тақдирини енгиллаштирадиган қатор ҳужжатларларни тайёрлаган эдик. Россия билан бир иккита ҳужжатларни имзоламоқчи бўлган эдик, лекин улар қабул қилмади. Жуда кўп нозик томонлари бор, буни ҳам, ўйлайманки, сенаторларимиз билиши керак. Улар айтаяптики, “тўғри ёзилган, яхши шартнома. Шартномани нима қиласиз? Мана, Евроосиё иқтисодий иттифоқига тўлиқ аъзо бўлиб киринглар. Ҳеч қанақа шартнома керак бўлмайди. Ана шунда ҳамма муаммолар ўз йўли билан ҳал бўлиб кетади”, дея Россия томонининг жавобини келтиради Комилов.\nВазирнинг таъкидлашича, ЕОИИ сингари институтларнинг кўплаб салбий, ижобий тарафлари бор. Шунинг учун, ўрганиб қадам ташлаш керак. Лекин шундай муаммолар кун тартибида бор.\nКомиловнинг айтганларидан кўриниб турибдики, Ўзбекистонни тезроқ ЕОИИга қўшиш ҳаракати бор. Аммо ташкилотга аъзо бўлган давлатлар – Беларусь, Қозоғистон, Қирғизистон ва Арманистон Россиядан норозилиги ошкор бўлган.\n“Депутатлар нима деса, шу бўлади. Қўлга қалам олиб ҳисоб-китоб қилинглар. Мен айтган масалаларни ҳам албатта, инобатга олиш шарт”, деган эди Мирзёев.\nМаълумот ўрнида, ЕОИИ – 2015 йил 1 январдан бошлаб фаолият кўрсатувчи халқаро интеграция иқтисодий бирлашма ҳисобланади. Иттифоқ таркибига Россия, Арманистон, Беларусь, Қозоғистон ва Қирғизистон киради.\n24 Сентябрь 11:27 137954\n24 Сентябрь 15:09 40791\n25 Сентябрь 18:04 24885\n23 Сентябрь 11:54 23687\n23 Сентябрь 13:09 22892


Афғонистонда қуролли гуруҳларни қуролсизлантириш масаласи\n19 январ 2021, Тошкент вақти: 19:41\nАфғонистоннинг Ҳамид Карзай бошчилигидаги ўтиш даври ҳукумати¸ янги ташкил этган комиссиялар зиммасига мамлакатдаги маҳаллий гуруҳларни қуролсизлантириш ва 70 мингдан иборат кучли миллий армия ташкил этиш каби оғир вазифани юклади.\nМазкур қўшимча тўрт комиссия Афғонистон мудофаа комиссиясининг шанба кунги йиғилишидан кейин расман эълон этилди. Мудофаа комиссияси эса Мудофаа вазири Муҳаммад Қосим Фаҳим томонидан бошқарилади.\nҚуролсизланиш жараëни муваффақиятли амалга ошиши учун йиғилишда қатнашган кучли маҳаллий қумондонларнинг ўзлари ҳам бу жараëнга ҳисса қўшишлари керак бўлади.\nКатта аҳамиятга эга бўлган қўшимча комиссиялардан бири маҳаллий гуруҳларнинг ҳақиқий маънода қуролсизланишларини кузатиб боради ва унга Мудофаа вазирининг ўринбосари Атиқуллоҳ Барëлай бошчилик қилади.\nМаълумки¸ келиб чиқиши этник тожик бўлган Барëлай¸ собиқ Шимол бирлашган кучлари таркибидаги Мудофаа вазирининг Жамият-и-Исломий фракцияси аъзоси ҳисобланади. У миллий армия ташкил этилиши хусусида радиомизга берган суҳбатида¸ БМТнинг Афғонистондаги ваколати ўз ниҳоясига етадиган 2004 йилнинг июнига қадар мамлакатда янги миллий армияга асос солиш амримаҳол деб билади:\n"Миллий армия шароитларига мос келадиган кишиларнинг бир қисми мана шу мавжуд ҳарбий кучлар таркибида бўлса¸ қолган қисми кўнгилли ëшлардан иборат бўлишини инобатга олиш керак. Албатта бу ишни амалга ошириш ва уларга ҳарбий машқлар бериш анча вақт талаб қилади. Менинг назаримда¸ бунинг учун камида тўрт йил керак бўлади"¸ дейди Мудофаа вазирининг ўринбосари Барëлай. У сўзида давом этиб¸ тўрт йилдан кейин биз тажрибали¸ шаклланган ва кучли миллий армияга эга бўламиз¸ деб умид қилади.\nАфғонистон мутахассислари ва Ғарб ҳарбий таҳлилчиларининг айтишларича¸ қуролсизлантириш программасининг муваффақиятли амалга ошиши ўзларининг шахсий кучларига эга маҳаллий гуруҳлар лидерларининг мудофаа комиссияси доирасида ҳамкорлик қилишларига боғлиқдир.\nКабулда бўлиб ўтган бўҳронли учрашувга пойтахтдан ташқаридаги икки маҳаллий қўмондоннинг иштирок этганини бу соҳадаги умидворликдан бир дарак дея қарашмоқда кузатувчилар. Мазкур қўмондонлардан бири Ҳирот волиси этник тожик Исмоил Хон бўлса¸ иккинчиси Қандаҳор волиси этник паштун Гул Оға Шерзайдир. Аммо Мудофаа вазири Фаҳим фракциясининг асосий рақиби¸ мамлакатнинг шимолидаги этник ўзбек генерал Абдул Рашид Дўстим учрашувда қатнашмади.\nТаҳлилчиларнинг сўзига кўра¸ Абдул Рашид Дўстимнинг мазкур муҳим учрашувда қатнашмаганига унинг кучлари бўлмаган жойда хавфсизлиги учун таҳдид бўлиши сабаб бўлган. Дўстим ўтган йилнинг ëзида Карзайнинг шимолдаги махсус вакили этиб номланганлигига қарамай¸ у 2002 йилнинг июнида бўлиб ўтган Лўйа Жирғадан кейин Кобулга боргани йўқ.\nЯна таҳлилчиларнинг мулоҳазаларига қайтадиган бўлсак¸ Дўстимнинг Кобулда ўз хавфсизлигидан қилаëтган андишасига ўтган йил давомида пайтахтда икки вазирнинг жонига суиқасд уюштирилгани сабаб бўлган. Маълумки¸ суиқасд ҳодисасида қурбон бўлганлардан бири Ўтиш даври ҳукуматининг вице президенти Ҳожи Абдул Қадир¸ иккинчиси Муваққат ҳукуматнинг авиация вазири Абдул Раҳмон эди.\nБошқа томондан¸ ўтган йилда Дўстим кучлари шимолда Фаҳимга содиқ фракция жангарилари билан қуролли тўқнашувлар ҳам олиб борди.\nДўстимнинг учрашувда қатнашмагани келажакда қийинчиликлар туғдириши мумкинлигига қарамай¸ БМТнинг Афғонистон бўйича махсус вакили Лахдар Браҳими қуролсизланиш соҳасида ташланган бу қадамни ижобий деб баҳолайди ва унинг матбуот вакили Маноел де Алмеида е Силва қўшимча комиссияларнинг ташкил этилиши Афғонистонда тинчлик ва барқарорлик ўрнатилишининг муҳим бир қисми ҳисобланишини таъкидлайди:\n"У¸ дейди Браҳимини назарда тутиб матбуот вакили¸ халқаро ҳамжамиятнинг мудофаа комиссияси билан бирга иш олиб бориши керкалигини яна бир бор таъкидлаб ўтди".\nБарëлайнинг айтишича¸ у бошқарадиган комиссия ўз ишини яқин кунлар ичида мамлакат бўйлаб қуролларни йиғиб олишдан бошлайди.\nФуқаро хизмати комиссиясини эса вице президент этник ҳазора Карим Халилий бошқаради. Бу борада сўз юритган Барëлай: "Бу комиссия таркибига бир қатор вазирликлар муовинлари киритилган ва улар халқаро ҳамжамият билан ҳамкорликда иш олиб бориш қобилиятига ва салоҳиятига эгадирлар"¸ дейди.\nМиллий армия аскарларини танлаш ва уларга ҳарбий машқ берувчи комиссияга этник паштун генерал Раҳим Вардак бошчилик қилади.\nПактиë вилоятидан этник паштун генерал Гулзарак Хон Задрон эса¸ зобитларни танлаш комиссиясини бошқариб боради.\nМаълумотларга кўра¸ қуролсизлантириш дастурининг катта қисмини Япония молия билан таъминлайди. Ғарбнинг ҳарбий кучлари¸ жумладан АҚШ¸ Британия ва Германия эса¸ миллий армия аскарларига ҳарбий машқлар беришда ëрдамлашади.\nАфғонистоннинг ҳозирги миллий армияси эса тақрибан 2000 аскардан иборат.


Баҳодир Матлубов раҳбарлик лавозимига қайтди\n15:52 / 20.12.2016 123034\nЎзбекистон Республикаси Ички ишлар вазирлигининг собиқ раҳбари, генерал-лейтенант Баҳодир Матлубов давлат хизматига қайтди. Кун нашрининг манбаси берган маълумотга кўра, Баҳодир Аҳмедович эндиликда ИИВ Академияси раҳбарлигига тайинланган.\nУ бу лавозимда генерал-майор Икромов Шавкатни алмаштирди.\nЭслатиб ўтамиз, Баҳодир Матлубов 2006 йил январидан 2013 йилнинг декабригача Ўзбекистон Республикаси Ички ишлар вазирлигини бошқарган. У 2013 йилнинг 15 декабрида Ўзбекистоннинг Биринчи Президенти Ислом Каримов фармони асосида ишдан олинганди ва унинг ўрнига Адҳам Аҳмедбоев тайинланганди.\nБаҳодир Аҳмедович Матлубов 1952 йилнинг 10 март куни Самарқанд шаҳрида туғилган.\nУ 1973 йилда Самарқанд Давлат университетининг химия факультетини тамомлаган ва ички ишлар органлари соҳасида фаолият бошлаган. У 1978-1983 йилларда Самарқанд Давлат университетининг юридик факультетида ва параллел равишда милиция академиясида ўқийди.\n1973 - 1978 – Самарқанд вилояти Ички ишлар бошқармасининг жиноий-қидирув бўлими катта махфий агенти.\n1978 - 1983 – Самарқанд вилояти Ички ишлар бошқармаси бошлиғи ўринбосари.\n1983 - 1989 - Самарқанд вилояти Сиёб тумани Ички ишлар бошқармаси бошлиғи.\n1989 - 1990 -Самарқанд вилояти Ички ишлар бошқармаси бошлиғи ўринбосари.\n1990 - 1994 - Самарқанд вилояти Ички ишлар бошқармаси бошлиғи.\n1994 - 1997 - Бухоро вилояти Ички ишлар бошқармаси бошлиғи.\n1997 - 2004 - Ўзбекистон Ички ишлар вазири биринчи ўринбосари.\n2004 - 2006 - Ўзбекистон Республикаси Давлат божхона қўмитаси раиси.\n2006 - 2013 - Ўзбекистон Республикаси Ички ишлар вазири.\n2013 йилнинг 14 декабридан нафақада.\n2001 йилда генерал-лейтенант унвонини олган. "Меҳнат шуҳрати" ордени соҳиби.\n2004-2013 йилларда Ўзбекистон Республикаси Президенти ҳузуридаги хавфсизлик кенгашининг доимий аъзоси.\nИИВ, ДХХ, Миллий гвардия ва Мудофаа вазирлигининг баъзи офицер кадрлари ҚК академияси марказида қайта тайёргарликдан ўтади\nИИВ академиясидаги таълим мутахассисликлари рўйхати ўзгаради\nРеспублика болалар-ўсмирлар футбол академиясида суткалик озиқ-овқат меъёрлари тасдиқланади


Абу Абдуллоҳ Рудакий (858-941) - www.ziyouz.uz\nБош саҳифа Илм ва фанТарихМаънавият юлдузлариАбу Абдуллоҳ Рудакий (858-941)\nАбу Абдуллоҳ Жаъфар Рудакий Самарқанд яқинидаги Панжрудак қишлоғида, деҳқон оиласида туғилди. Бу даврда Мовароуннаҳр Эрон, Ҳиндистон, Хитой, Миср ва Сурия билан савдо ва маданий алоқаларни яхши йўлга қўйган эди.\nX асрда Бухоро, Самарқанд, Урганч, Марв, Нишопур, Балх, Зарафшон водийсининг юқори қисми ҳунармандчилик, савдо ва маданий марказларга айланган эди. Айниқса, Бухоро шаҳри IX—X асрлардаёқ Шарқнинг энг йирик маданий марказларидан бири бўлган.\nРудакий ёшлигиданоқ шеъриятга ихлос қўйди, ўз замонасининг машҳур чолғучиси Абул Аббос Бахтиёр қўлида мусиқадан маълумот олди. Дастлабки маълумотни ўз қишлоғида олган Рудакий ўқиш учун Самарқандга борди. У ерда чуқур билим олиб, тез орада адабиёт ва санъат соҳасида ҳам донг чиқаришга муваффақ бўлди.\nБухоро ҳукмдори Наср II ибн Аҳмад Сомоний (914—943 йилларда ҳукмронлик қилган) даврида Рудакийнинг шоирлик шуҳрати Бухоро ва умуман Шарққа кенг тарқалди. Рудакий асарларига эътибор берилса, унинг астрономия ва қадимги юнон фалсафасини ҳам яхши тушунганлигини кўриш мумкин.\nСомонийлар давлатининг кўзга кўринган давлат арбоби, Наср II ибн Аҳмаднинг яқин дўсти Абуфазл Балъамий Рудакий ҳақида «У фақат машҳур шоир бўлибгина қолмай, балки ўз даврининг етук олими ҳам эди», деб баҳо берган.\nНаср II ибн Аҳмад Сомоний Рудакийни ўз саройига таклиф этгандан сўнг, унинг ҳаётининг кўп қисми Бухорода ўтди. Унинг кўзи ожиз бўлган. Қадимги манбаларда, унинг онадан кўр туғилганлиги ҳақида нақллар бор. Баъзи олимларнинг фикрича, у саройдан қувилиши олдидан кўзига мил тортиб кўр қилинган. Рудакий қариган чоғида қувғинга учраган, ўз қишлоғига қайтиб фақирлиқда умр кечирган. У 941 йилда оламдан кўз юмди ва ўз ватанида дафн этилди. Бу жой халқнинг зиёратгоҳига айланди.\nРудакийнинг адабий меросидан бизгача минг байт етиб келган (2 қасида, 50 рубоий, шеърлар, достон ва бошқалар). Аммо XII аср шоири Рашид Самарқандийнинг таъкидлашича, биронта шоир Рудакий сингари кўп асар ёзган эмас. Баъзи олимларнинг фикрича, Рудакий бир миллион уч юз минг мисра шеър ёзган. Муҳаммад Авфийнинг хабар беришича, Рудакий юзта тўплам (дафтар) ёзган.\nАс-Сомонийнинг «Китоб ул-ансаб» асарида келтирилишича «Рудакийнинг шеърлар тўплами Ажам (араблар яшамайдиган) мамлакатларда машҳур. Айтишларича, Рудакий биринчи бўлиб форс тилида шеър ёзган шоирлардандир», дейилган. Шунинг учун ҳам Наср II ибн Аҳмад Сомоний унинг вазирлари ва ҳарбий бошлиқлари унга қимматбаҳо совғалар берар эдилар. Шу туфайли Рудакий катта бойликка эга бўлган. Аммо у бутун диққат-эътиборини шеъриятга ва фанга қаратган. Рудакий шеърият вазифасини кишилар қалбига таъсир этиш, «сангу-сандон юракларни мум каби юмшатиш» деб билди. Унинг асарларида халқчил ғоялар кучли. Қадимги манбаларда Рудакийнинг «Офтоб даврони», «Ароис ан-нафоис» («Нафис куртаклар») ва «Синбоднома» достонлари бўлганлиги ҳақида маълумотлар учрайди.\nРудакийнинг касидаларидан «Модари ман», «Дар васфи Бухоро» ва «Шикоят аз пири» («Қариликдан шикоят») бизгача етиб келган. Рудакийнинг ижодида X асрнинг ижтимоий ҳаёти ўз аксини топган. Унинг ҳамма асарларида халқнинг орзу-умидлари, ман-фаатлари ифода қилинган.\nРудакийнинг ахлоққа оид асарларида акд-идрок, хулқ-атвор ва билим асосий ўринни эгаллаган. Мутафаккир билимни ҳамма бойликлардан устун қўяди. Унинг айрим насиҳатлари инсоннинг қандай ҳолатда бахтли бўлиш шароитларини аниқлашга ёрдам беради. Рудакийнинг фикрича, инсоннинг тўла бахтга эга бўлиши учун тўрт нарса керак соғлиқ, яхши одоб, яхши ном ва ақл. У инсонларни воқеаларнинг ички моҳиятидан унинг ташқи томонини ажрата билишга чақиради. У яхишлик, сахийлик ва улуғворликни тарғиб қилади.\nРудакийнинг табиат гўзалликларини ифода этган асарлари жуда жозибалидир. Унинг асарларида Ватанга, халққа муҳаббат мавзуларигина ёритилмай, кенг фалсафий фикрлар ҳам баён этилган. Масалан, «Қариликдан шикоят» асарида моддалар бир шаклдан иккинчи шаклга ўтишини ҳамда йўқ бўлиб кетмаслигини таъкиддайди.\nБуюк мутафаккир кишилар ўртасидаги дўстлик ва ўзаро ҳамкорлик кишилик жамияти учун муҳим аҳамиятга эга эканлигини бир неча бор таъкидлаб ўтган. Унинг фикрича, ҳақиқий дўстлик учун кишиларни ҳатто турли динда бўлишлари ҳам халақит бера олмайди. Унинг қуйидаги сатрлари диққатга сазовордир:\nРудакий ҳаётнинг ўзини биринчи устод ҳисоблайди ва ундан таълим олишга ундайди:\nҲар киши олмаса ҳаётдан таълим,\nРудакий асарларида инсон ақлу заковатига ишонч кучли. Асарларининг тили, бадиий ифода воситалари содца ва тушунарли килиб ёзилган. У биринчи бўлиб, X асрдаёқ форс мумтоз адабиётига асос солганлиги учун кўпгина Эрон олимлари, жумладан профессор Саййид Нафисий форс шеъриятининг ватанини Мовароуннаҳр деб ҳисоблайди.\nТабиатни, ватанни васф қилиш, ахлоқий панду насиҳатлар билан асарни безаш кейинги мутафаккирларга Рудакийдан қолган аньана эди. Жумладан, буюк шоир вафотидан кейин яна 50 йил яшаган машҳур тарихчи Абулфазл Байҳақий (995—1077) унинг ғояларини ўз тарихий асарларида давом эттирди.\nфалс. ф.д. М. Б. Баратов\n← Аввалги Аввалги Константин Паустовский. Йироқ йиллар (қисса)\nКейинги → Кейинги: Искандарнинг шохи бор!.. (шоир Одил Ҳотамов билан суҳбат) (2017)


“Янги меҳмон” ваҳимаси: Британия билан парвозларни тўхтатган давлатлар сони 20 дан ошди | Qalampir.uz\n“Янги меҳмон” ваҳимаси: Британия билан парвозларни тўхтатган давлатлар сони 20 дан ошди\nОлам\t21 Декабрь 2020 16:04 6065\nБуюк Британиядан ўз ҳудудига киришга чеклов ўрнатган давлатлар:\nИсроил (шунингдек, Дания ва Жанубий Африка билан парвозларни ҳам тўхтатди);\nТуркия (шунингдек, Нидерландия билан парвозларни тўхтатди);\nСаудия Арабистони (барча қуруқлик, ҳаво ва денгиз чегараларини ёпди);\nПортугалия (фақат ўз фуқароларига кириш ҳуқуқи берилади).\nКоронавируснинг янги тури Буюк Британиядан ташқари, Жанубий Африка, Дания, Италия, Нидерландия ва Австралияда ҳам аниқланган.\nКоронавируснинг янги тури ҳақида нималар маълум?\nБуюк Британия Соғлиқни сақлаш вазирлиги 14 декабрь куни янги турдаги коронавирус аниқланганини эълон қилди. Англия бош санитария ходими Крис Уитти ушбу турдаги вирус одатдаги SARS-CoV-2 номли турига қараганда тезроқ тарқалишини айтди. Буюк Британия Бош вазири Борис Жонсоннинг сўзларига кўра, коронавируснинг янги генетик варианти бошқасига қараганда 70 фоиз кўпроқ юқумли бўлиши мумкин.\nКоронавируснинг янги тури туфайли Лондон ва Англиянинг жануби-шарқида қатъий карантин жорий этилган. Шунингдек, Англия, Шотландия ва Уэлс аҳолиси учун Рождество байрамлари бекор қилинган. Буюк Британиядаги коронавирусга қарши кураш бўйича илмий кенгаш янги тур эскиларига қараганда одамдан одамга осонроқ юқишини маълум қилган.\nУ қанчалик тез тарқалмоқда?\nМаълум бўлишича, ушбу янги тур биринчи марта жорий йилнинг сентябрь ойида аниқланган. Ноябрь ойида эса, Лондонда касалликка чалинганларнинг тахминан 25 фоизи коронавируснинг ушбу вариантидан жабр чеккан. Декабрь ўрталарига келиб, бу кўрсаткич 65 фоиздан ошган.\nМатематиклар коронавируснинг бошқа турларининг тарқалиш тезлигини ҳисоблаб, янги турдагисининг қанчалик тажовузкор бўлиши мумкинлигини аниқлашга ҳаракат қилмоқда. Бироқ, бу ерда нафақат вируснинг ўзи, балки одамларнинг ўзини қандай тутишини ҳам ҳисобга олиш керак.\n”Хулоса қилишга ҳали эрта... Лекин янги тур биз аллақачон кўрган коронавирусдан кўра жуда тез тарқалиб бормоқда, шунинг учун уни кузатишда давом этиш муҳимдир”, дейди Буюк Британия Бош вазири Борис Жонсон.\nЯнги турдаги коронавируснинг қанчалик юқумли эканини кўрсатадиган аниқ рақамлар ҳали мавжуд эмас.\n10 Июнь 15:45 41944\n10 Июнь 20:28 33789\n11 Июнь 19:36 27768\n11 Июнь 19:00 26011\n12 Июнь 01:20 21016


28 ноябр 2021, Тошкент вақти: 01:18\nТожикистон тўғон қурмасин!\nСамарқанд вилоятининг Жомбой туманидан сим қоққан илк суҳбатдошимиз 1997 йилдан буён ўз вилоятида оқар сув ва ер ости сизот сувларининг камайиб кетганини қўшни Қирғизистон ва Тожикистон билан бораётган сув можаролари билан боғлайди ва шу асосда келган хулосасини Озодлик муштарийларига етказишни истади.\n- Мен Ўзбекистон Жомбойданман. Мустақил бўлдик. Мана Каримов бобомиз сув масаласи¸ Орол масаласини чиқарди. Жуда катта муаммолар келиб чиқди. Бизлар ўша вақтда билмаган эканмизда. Мана ҳозирга келиб туриб Зарафшонни ҳам тўсган. Сувимиз йўқ. Олдин ернинг тагини кавлаган вақтимизда тош чиқарди¸ кейин дарров сув чиқарди¸ икки ярим метрданда. Ҳозир ернинг тагидаги сув 11 метрга чўкиб кетди. 1997-1999 йилларда жуда қаттиқ қурғоқчилик келди. Ўша вақтда Қирғизистон сув омборларини тўсиб қўйиб¸ ўша вақтларда сув бирдан чўкиб кетди. 1997 йилда сувни бермай¸ Худонинг қудрати билан 1999 йилдами 2000 йилдами шунақанги сув берди¸ ëмғир берди¸ Қирғизистон тўғонни очиб юборишга мажбур бўлди. Ана энди бизларга қанча зиëн келтирди? Ўша йили буғдой экилган 160 минг гектар жойни Сирдарë ювиб кетди. Қозоғистоннинг 60 минг гектар жойини ювиб кетган. Ана энди ҳозир Тожикистонда тўғон қураяпти¸ бошқа қилаяпти. Бизлар Зарафшон воҳасида яшаймиз. Бизларнинг сувларимиз чўкаяпти. Томирлар ернинг тагидаги намга етиб бормаяпти. Экологиямиз бузилди. Деҳқончилик ҳозир талаш бўлиб кетаяпти. Сув устида жанжал.\nОзодлик: Асосан нималар экасизлар?\n- Асосан пахта¸ маккажўхори. Уч марта ҳосил олардик.\nОзодлик: Сиз ўзингиз нима экардингиз?\n- Биз макка экардик. Молга¸ бошқага бўларди. Ҳозир ҳеч экин йўқ. Фақат буғдой ва пахта бўлиб қолди. Давлат сиëсати¸ давлат экини бўлди. Халқ буғдойдан кейин иккинчи¸ учинчи ҳосил қилиб экиб оларди. Ана энди халққа қийин бўлиб қолди. Мен айтмоқчиманки¸ Тожикистонга тўғонларни қурмасин. У экологияни бузади. Қиш вақтида ушласин¸ тўғонларни тўлдирсин. Лекин ëз вақтида бизларга сув керак. Еримиздан уч марта ҳосил олардик. Ҳозир ҳокимиятдан бир марта ҳосил¸ деган қарор чиқди. Бир мартадан бошқа ҳосил йўқ. Буғдой экдингизми тамом. Шудгорлаб ташланади ва ундан кейин ҳеч нарса экилмайди. Халққа жуда ҳам қийин бўлди. Бу энди Худонинг неъматику. Етимларнинг кўз ëшику. Уни Худо бераяптику. Уни сотиб олгани йўқ. Оқиб ëтган дарë шу пайтгача оқиб ëтган эдику¸ дейди жомбойлик суҳбатдошимиз.\nТуркияда қулликка тушган ўзбеклар ҳикояси\nОзодликка Туркиядан сим қоққан ўзбекистонлик Шавкат исмли талаба йигит бу мамлакатда ўзининг уч ҳамюрти қулликка тушиб қолгани ҳақида хабар берди.\nШавкат: Хуллас Туркияда турклар бор¸ курдлар бор. Курд миллатининг қўлига тушиб қолган ўзбеклар бор. Ҳаммаси курдларнинг қўлида ишлаëтган экан. Уларнинг паспортларини олиб қўйган эмиш. Ойлик ҳам беришмаëтган эмиш. Жуда қийин аҳволда қолишган экан.\nОзодлик: Нечта улар?\nШавкат: Биттаси Самарқанддан¸ биттаси водий томондан¸ учинчисини билмайман. Бир йилдан бери шу проблемаси бор экан. Паспортини ололмаëтган экан. Консулликка боришса¸ копиясини олиб келгин¸ дейишаëтган эмиш. Ташқарига чиққани пуллари ҳам йўқ экан.\nОзодлик: Демак¸ ўзбек консуллигининг хабари бор-а?\nШавкат: Консулликнинг хабари бор. Менга айтиши бўйича¸ энди рост айтдими ëки ëлғон айтдими¸ консулликка бориб паспорт олиш эртакдагидай гап. Менимча¸ уларга энди орзу бўлиб қолди.\nОзодлик: Исмларини¸ фамилияларини биласизми?\nШавкат: Биттасиники эсимда қолган. Исми Жамшид. Қолганлариники эсимдан чиқди. “Кетмайсизларми? Полицияга бориб айтмайсизларми?” десам¸ биз Ўзбекистонга пулсиз қайтсак уят бўлади¸ дегандай гапларни айтишди.\nОзодлик: Яъни полицияга борса¸ депорт қилиб юборишларидан қўрқишган.\nШавкат: Ҳа. Яна шунақа нима ҳам бор эканки¸ Туркиядан Ўзбекистонга борса¸ сен оқимга¸ тариқатга аъзосан деб қамаб қўйишларидан қўрқишаяпти.\nОзодлик: Уларнинг жонига қанақадир таҳдид борми?\nШавкат: Курдлар уларга наркотик моддалари¸ қурол-яроғ таклиф қилишган.\nОзодлик: Тушунмадим¸ қурол-яроғ савдосига аралашишми?\n- Уларни олдинги ишлаган текстил жойларидан таклиф қилишган. Улар ҳам курд экан. Бу курднинг автомойкаси бор экан. Улар бунга сотганми билмадим. Мен тўрт йилдан бери бу ердаман. Шу болаларга қўлдан келганча ëрдам бераман. Сизлар ëрдам берадиган бўлангизлар¸ мен ҳам шуни қилишга ҳаракат қиламан¸ дейди Шавкат.\nҲоким ҳамма нарсани еб тугатди...\nНавбатдаги суҳбатдошимиз Самарқанднинг Иштихон туманидан телефон қилган ва ўзини Бахтиёр Ўсаров, деб таништирган истеъфодаги милиция капитани.\nУ ўзи истиқомат қилаётган Иштихон туманининг бугунги аҳволи жуда оғирлашиб кетгани ва бунга маҳаллий ҳокимлик мутасаддиларини айбдор, деб билишини айтди.\nБахтиëр Ўсаров: Мен истеъфодаги милиция капитаниман. 1991-1996 йилларда Иштихон районида ишладим. Кейин Самарқанд шаҳрига ишга жўнатди. Шу ëқдан истеъфога чиқиб кетдим. Қишлоқ хўжалигини ривожлантириш¸ дейилганку. Эски қурилган светофорлар ҳам йўқ бўлиб кетган¸ кўчаларнинг расвоси чиқиб ëтибди. Кўчалар асфалт бўлиши керак эди¸ у ҳам қолиб кетган. Ҳозир келиб кўрсангиз¸ Иштихоннинг йўлларининг дабдаласи чиқиб кетган. Олдинди йўллар қолмаган. Асфалт қилинган йўллар йўқолиб кетган. Иштихонни келиб текширсин¸ обод бўлсин бу ер. Чунки одамлар қийналиб ëтибдида. Газ йўқ қишлоқларда. Йўқ газга пул тўлатишади. Мен қилган меҳнатимга ачинаяпман¸ биласизми. Ҳамма жойда обод бўлаяпти. Бизникига бирорта комиссия ҳам келгани йўқ. Келганлари билмайман нима қилиб кетади. Қилган ишларимга ачинаманда. Бақувват йигитман. Бир-икки жойга ишга чақираяпти. Тўғриси¸ ўзимнинг қишлоғимга¸ камбағал одамларга ачинаяпман. Келиб кўришсин аҳволни. Мана келиб паркни текширсин¸ қанча чинорлар йўқ бўлиб кетди.\nОзодлик: Сизларда ҳам чинорлар кесилдими?\nБахтиëр Ўсаров: Ҳа.\nОзодлик: Нега кесишди?\n- Чинорни кесиб дарвоза ясаб сотади булар. Қиладиган иши шу. Ҳоким шу ерда ҳамма нарсани еб тугатди¸ дейди Бахтиëр Ўсаров.


“КОНСТИТУЦИЯМИЗ МИЛЛИЙ МАЪНАВИЯТИМИЗ КЎЗГУСИ” МАВЗУСИДА БАЙРАМ ТАДБИРИ » Kamoliddin Behzod nomidagi Milliy Rassomlik va Dizayn Instituti\nЎзбекистон Республикаси Конститутциясининг 25 йиллигига бағишланган байрамни бошловчилар факультет талабалари Азиза Қуводиқова ва Рустам Саидовлар олиб боришди. Тадбирни очиб бериш учун институт ректори Х.Аминов сўзга чиқиб, Конституциямизнинг 25 йиллик байрами билан барча тадбир иштирокчиларини табриклади.\nШундан сўнг бошловчилар жамоаларни баҳолаб боришлари учун ҳакамлар ҳайъати аъзоларини таништирдилар. Сўнг тадбирнинг асосий қисмига ўтилди. Бошловчилар “Дизайн: Либос дизайни ва газламаларнинг бадиий ечими” таълим йўналиши талабаларидан йиғилган “Қомус” жамоаси ва “Дизайн: Интерьерни лойиҳалаш” таълим йўналиши талабаларидан ташкил топган “Фемида” жамоаларининг беллашув шартлари билан таништириб ўтдилар.\nУшбу беллашув учта шартдан иборат бўлиб, улар қуйидагилар: биринчи – жамоаларнинг ўзини таништириш шарти. Иккинчи – Конституциямиз моддаларидан иборат бўлган кроссворд ечиш. Учинчи – бадиий шарт бўлиб, бир жиноят изидан номли саҳна кўриниш ва чиқишлари белгилаб берилди.\nЖамоалар ҳар бири 6 нафардан 12 нафар талабалардан иборат.\nҲар бир шарт якунида ҳакамлар жамоаларнинг олган балларини томашабинлар эътиборига ҳавола этиб бордилар.\nУчинчи шарт бўйича “Қомус” жамоаси мактабгача таълим муассасасида бўлиб ўтган тарбиячиларнинг ачинарли ҳолатини саҳна кўринишида ёритиб бериб, томашабинлар эътиборини жалб этди.\n“Фемида” жамоаси ҳам касб-ҳунар коллежларда ёшлар ўртасида содир этилган муҳим қотилликларнинг салбий оқибатларини саҳна кўриниши орқали кўрсатиб беришди.\nЛибос дизайни таълим йўналиши талабалари томонидан ажойиб рақс ижро этилди.\nТадбир сўнгида институтимиз Маънавият ва маърифат ишлар проректори Д.Рахматуллаева жамоаларнинг умумий балларини томошабинлар этиборига ҳавола этди.\nУнга кўра “Қомус” жамоаси 70 балл, “Фемида” жамоаси 69 балл тўплаганлиги ва ушбу тадбирда “Қомус” жамоаси ғолиб деб топилганлиги маълум бўлди.\nЎтказилган тадбир кўпчиликда яхши таассурот қолдирди.\nбўйича декан ўринбосари\n“ВАТАН МЕНИНГ АРДОҒИМДА” РЕСПУБЛИКАДА ХИЗМАТ КЎРСАТГАН ХОР ЖАМОАСИ ИШТИРОКИДА


Мия фаолиятини яхшиловчи беш ичимлик\nКимёвий таблеткаларсиз, фақат табиий ичимликлар ёрдамида мия фаолиятини яхшилаши мумкинлиги ҳақида Sputnik мақоласида танишинг.\nТОШКЕНТ, 4 дек - Sputnik. Замонавий ҳаёт тарзида инсон мияси орқали ҳар куни катта ҳажмдаги ахборот ўтади. Уни нормал ўзлаштириш учун юқори концентрация ва фаол хотира талаб қилинади. Айримлар ҳатто мия фаолиятини яхшилаш ва маҳсулдорликни ошириш учун кўпчилик турли биологик фаол қўшимчалар (БАД) ва "ақлли" таблеткала истеъмол қилади. Лекин қўйидаги оддий табиий ичимликлар ҳам мия фаолиятини яхшилайди. ҚаҳваБугунги кунда кофе энг машҳур ичимликлардан бири ҳисобланади. Таркибидаги кофеин туфайли у мия самарадорлигини оширади. Олимлар узоқ вақтдан бери ушбу ингредиент миянинг фикр жамлаш ва хотирани қобилияти яхшилашини аниқлашган. Шунингдек, кофе Альцгеймер касаллиги хавфини камайтиради.Фақат ҳар бир киши ўз организми учун қаҳванинг меёрини билиши ва белиганган миқдордан ошмаслиги керак. Кунига тўрт стакандан кўп эмас!Кўк чойКўк чой таркибида қаҳвага қараганда камроқ кофеинга эга бўлсада, у ҳам диққатни жам қилиш ва организмни тетиклантирувчи ичимлик ҳисобланади. Бир пиёла кўк чой мия фаолиятига ижобий таъсир кўрсатади ва турли касалликларга қарши курашади.Чой қўзиқориниКомбуча (комбуча) ҳам кам бўлмаган қимматли ичимлик ҳисобланади. У пробиотиклар деб аталадиган фойдали бактерияларни ўз ичига олади. Шунингдек, улар мия фаолиятини яхшилашга ёрдам беради. Комбучани ўзингиз тайёрлашингиз ёки махсус дўконларда харид қилишингиз мумкин.Апельсин шарбатиЯнги сиқилган апельсин шарбатида мия учун зарур бўлган жуда кўп С витамини мавжуд. Қон таркибида ушбу витамин миқдори юқори бўлган одамлар маълумотни эслаб қолишлари, шунингдек, чет тилларини яхши ўрганишлари исботланган.КефирКефир, камбуча каби, пробиётикларга бой. Бу ферментланган ичимлик мия фаолиятига ёрдам беради, шунингдек, инсон танасида муҳим бактерияларнинг кўпайишига ёрдам беради. Кефирни ёқтирмайдиганлар уни қўшимчаларсиз ичимлик йогурт билан алмаштиришлари мумкин. Унинг таркибида ферментлар ҳам бор.\nичимлик, чой, қаҳва, апельсин шарбати\n© Depositphotos / Oleg ZhukovКофе в чашке\nТОШКЕНТ, 4 дек - Sputnik. Замонавий ҳаёт тарзида инсон мияси орқали ҳар куни катта ҳажмдаги ахборот ўтади. Уни нормал ўзлаштириш учун юқори концентрация ва фаол хотира талаб қилинади.\nАйримлар ҳатто мия фаолиятини яхшилаш ва маҳсулдорликни ошириш учун кўпчилик турли биологик фаол қўшимчалар (БАД) ва "ақлли" таблеткала истеъмол қилади.


Америкалик ишсизлардан миллиард доллар ўғирланган - zarnews.uz\nАмерикалик ишсизлардан миллиард доллар ўғирланган\nАҚШнинг Калифорния штатида фирибгарлар ишсизларга ёрдам бериш фондидан миллиард долларга яқин пулни ўғирлашди, деб ёзади Politico газетаси.\nЎғирликка ўн минглаб маҳбуслар жалб қилинган, дейилади хабарда. Ишдан маҳрум бўлган 35 мингга яқин маҳбус моддий ёрдам сўраб мурожаат қилган. Бундай аризаларнинг камида 20 мингтаси қондирилган. Сакраменто округи прокурори Анн Шуберт ўғирлик кўламини "ҳайратланарли" даражада дея баҳолади. Унинг сўзларига кўра, бу Калифорния тарихидаги солиқ тўловчилар маблағидан фойдаланган ҳолда содир этилган энг йирик фирибгарликдир.\n«Ҳозирда бир нечта жиноий иш қўзғатилган. Аммо пулнинг бир қисми аллақачон мамлакатдан олиб чиқиб кетилган ва уни хазинага қайтаришнинг имкони йўқ», дея таъкидламоқда прокурор. Фирибгарлар АҚШ ва бошқа мамлакатларда ишсизларга моддий ёрдам учун ажратилган маблағнинг атиги 8 миллиард долларни ўғирлаши мумкин эди.\nБуюк Британия ҳукумат хатоси ёки иш ҳақини субсидиялаш дастури доирасидаги фирибгарлик туфайли сентябрь ойида 3,5 миллиард фунт стерлинг (4,6 миллиард доллар)дан маҳрум бўлди.\nТеглар: АҚШ АҚШ доллар


«Постапокалипсис»: Австралия ўрмонлари нега ёнмоқда?\nАвстралияда ярим йилдан буён тўхтамаётган ўрмон ёнғинлари дунё жамоатчилигини ташвишга солмоқда.\nФото: Australian Maritime Safety Authority / Reuters\nАвстралия иқлими ва табиий рельефи туфайли қитъада ўрмон ёнғинлари ҳар йили, мавсумий тарзда кузатилади. Одатда ёнғинлар мавсуми материкдаги ёз ойларига тўғри келади – декабрдан бошланиб, мартгача давом этади.\nҲозир давом этаётган ёнғинлар 2019 йил июнь-июль ойларидан бошланган эди. Декабрь ойига келиб, Янги Жанубий Уэльс штатида фавқулодда ҳолат эълон қилинди – ёнғинлар кўлами ушбу штат учун рекорд даражага етди. Табиий офатдан энг кўп зарар кўрган ҳудуд ҳам айни шу штат.\nАсосий омиллар иккита – рекорд даражадаги юқори ҳаво ҳарорати ва бир неча йиллик қурғоқчилик. Шунингдек, океан юзасидаги ҳароратнинг ортиши ҳам вазиятга таъсир қилган.\nМисол учун, 4 январь куни Сидней яқинидаги Пенрит шаҳрида 48,9 градус иссиқ қайд этилди. Бу – шаҳар тарихидаги энг юқори ҳарорат. Ўша куни дунёнинг бошқа ҳеч бир ерида бу қадар юқори иссиқлик қайд этилмади.\nТабиий офат натижасида ҳосил бўлаётган тутун маҳаллий иқлимда аномал ўзгаришларни келтириб чиқаряпти. Бу эса чақмоқлар сонининг ортиши, натижада янги ёнғин ўчоқларининг ҳосил бўлишига сабаб бўлмоқда.\nЁнғин қурбонлари сони 30 нафарга яқинлашган. 14 январь ҳолатига кўра, 5900дан ортиқ бино, жумладан 2600дан зиёд хонадонлар оловдан зиён кўрган.\nҚачон тугаши номаълум бўлган ёнғин натижасида баъзи ҳайвон турлари бутунлай йўқолиб кетиши ҳам мумкин.\nЁнғинда қирилган жониворлар бўйича аниқ рақамлар мавжуд эмас. Аммо Сидней университети 1,2 млрд.га яқин жонзотнинг ҳалок бўлганини маълум қилган. Университет профессори Крис Дикманнинг сўзларига кўра, январь ойининг аввалига қадар Янги Жанубий Уэльс штатининг ўзида 800 млн.дан зиёд ҳайвон қирилгани қайд этилган.\n«Ҳозирча фақатгина бевосита ёнғиннинг ўзида ҳалок бўлган жониворлар ҳисобланмоқда. Атрофга тарқалган тутун натижасида ҳамда ўзининг табиий турар жойини йўқотиши оқибатида нобуд бўлган жониворлар бўйича ҳали бош қотирилгани йўқ. Шунингдек, кўршапалак, қушлар, репителий ва бошқа умуртқасизлар ҳам саноқда йўқ», – дейилади университет ахборотида.\nМаълумотга кўра, жониворлар ичида энг кўп зарар кўрган тур – коалалар ҳисобланади. Коала табиатан жуда секин ҳаракатлангани боис олов ичидан чиқиб кетишда қийналади. Австралия атроф-муҳит вазири Сусанна Лейнинг сўзларига қараганда, мамлакатда коалаларнинг 30 фоизи қирилиб кетган бўлиши мумкин. Ёнғинлар бошлангандан бери 8 мингдан зиёд коала нобуд бўлгани айтилмоқда.\nThe Sydney Morning Herald ахборотига кўра, Австралия ҳукумати коалани йўқолиб бораётган жонзотлар рўйхатига киритиш масаласини кўриб чиқмоқда.\nМаълумот учун, Австралиянинг рамзларидан бирига айланган коала бир йилда мамлакат туризмига 2,5 млрд долларгача фойда келтиради.\nАвстралияда оч қолган кенгуруларга ҳаводан тонналаб картошка ва сабзи ташланди\nАвстралияда минглаб туяларни ёнғинлар вақтида кўп сув ичаётгани сабабли ўлдиришга қарор қилинди\nBloomberg прогнозига кўра, ушбу ёнғинлар ЯИМнинг ўсишини 0,1-0,25 фоизга секинлаштириши мумкин. Бевосита иқтисодиётга етадиган зиён 3,5 млрд долларни ташкил этади.\nТутун тарқалиши натижасида сайёҳларнинг Австралияни тарк этиши эса 800 млн доллар зарарга сабаб бўлиши мумкин. Масалан, NASA маълумотига кўра, пойтахт Канберрада ҳавонинг ифлосланиш даражаси 26 бараварга ошган.\nЁнғин билан курашиш учун уч мингдан ортиқ инсон кучи жалб қилинган. BBC ахборотига кўра, курашаётганларнинг аксариятини кўнгиллилар ташкил этади. АҚШ, Канада, Янги Зеландия, Малайзия ва Польшадан ҳам ёнғинни ўчириш учун ёрдам кучлари етиб келган.\nАвстралияга кўмак бериш учун хайрия маблағларини жамлаш машҳурлар орасида ҳам, Твиттер ва Инстаграм фойдаланувчилари орасида ҳам оммалашди. Жами 131 млн АҚШ доллари Австралияга хайрия учун жамланди.\nШунингдек, мамлакат ҳукумати талафотларни бартараф этиш учун 1,4 млрд доллар миқдорида маблағ ажратишни режалаштиргани маълум қилинди.\n«Дада, мен сизни Ойгача яхши кўраман» — Австралиядаги ўрмон ёнғинида ҳалок бўлган кўнгиллининг орденини ўғли қабул қилди\nБу ҳали ҳаммаси эмасми?\nЯнварь ойи бошида мавсумнинг биринчи тропик циклони олиб келган ёмғирлар алангани қисман пасайтиришга ёрдам берди. Ёғингарчилик офат ўчоқлари энг кўп бўлган Янги Жанубий Уэльс ва Виктория штатига ҳам ўтди. Агар бу штатлардаги ёнғинлар бир-бири билан тўқнашса, ёнғин кўлами яна ҳам кенгайиб кетиши хавотири мавжуд. Ёғингарчилик миқдори ҳали етарли эмас.\nЎрмон ёнғинлари мавсуми Австралияда доимий равишда кузатилади. Монаша (Мельбурн) университети профессори Невилл Николлснинг сўзларига кўра, ёнғинлар мавсумининг пик нуқтаси ҳали ўтгани йўқ. Энг кучли иссиқ февраль ойида кутилмоқда. Австралия метерология бюроси эса, ўз навбатида, ёғингарчиликнинг ҳам юқори бўлишини тахмин қилмоқда.\nАвстралия ёнғинларидан ҳосил бўлаётган тутун аллақачон Чили, Аргентина, Янги Зеландияга қадар етиб боргани маълум бўлди. БМТ тутунлар Антарктида қирғоқларини ҳам забт этганини тахмин қилмоқда.\n«Осмон қизил тус олди». Австралияликлар ўрмон ёнғинларидан соҳилга чекиниб жон сақламоқда\n2019 йилда сайёранинг қанча ўрмони ёниб кетди: олимлар қўрқинчли видеони тақдим этишди\nАвстралия тарихидаги энг йирик ёнғинлар эмас\n14 январь ҳолатига кўра, қитъадаги ўрмон ёнғинлари ярим йилдан кўпроқ вақт давомида 18,6 млн гектарни қамраб олган.\nТасаввур учун, бу – Ўзбекистон ҳудудининг 40 фоизи, Австралия ҳудудининг 2,4 фоизига тенг.\nАвстралия тарихидаги энг йирик ёнғин 1974-75 йиллар мавсумига тўғри келади. Ўшанда материкнинг 15 фоиз ҳудуди олов билан қопланган – ёнғин кўлами 117 млн гектарни ташкил этганди.\nФото: Bai Xuefei / Imago images / Xinhua / ТАСС\nБундан олдинги ва кейинги йилларда ҳам яна бир неча маротаба ҳозиргидан икки баробар кўпроқ ҳудудни қамраган ўрмон ёнғинлари кузатилган. Мисол учун, 2002 йилдаги табиий офат 38 млн гектарга ёйилган.\nАвстралия ёнғинлари даҳшатини тўлиқ ифодалаган 15та сурат\nАвстралия ёнғинлардан сўнг тикланиши учун камида юз йил керак бўлади\nАвстралиядаги ўрмон ёнғинлари тутуни яқин орада Ер атрофини тўлиқ айланиб чиқади\n08:00 / 27.10.2020\nАвстралияда дунёдаги энг катта қуёш фермаси қурилади\nАвстралия ўрмонлари дронлар ёрдамида тикланмоқда\nАвстралияда 400 га яқин дельфин нобуд бўлди


Бирлашганга омад ёр — Ishonch Gazetasi\nХалқимиз мустақиллик байрами ҳақида гапирганда «Энг улуғ, энг азиз» деган таърифни ишлатади. Дарҳақиқат, бу ҳамма учун қадрли сана. Чунки у барчанинг тақдирида муҳим ўрин тутади. Чорак аср давомида мустақилликни мустаҳкамлаш, фуқаролар дунёқарашида, турмуш тарзида озодлик, мустақиллик, истиқлол нақадар олий неъмат эканини шакллантиришга қаратилган улкан ислоҳотлар амалга оширилди. Бугун эса мамлакатимизни дунёнинг энг тараққий этган давлатлари сафига қўшиш бош мақсадимизга айланган. Демак, биз тикланиш босқичидан юксалиш, тараққиёт босқичига етиб келдик.\n2017 – 2021 йилларда Ўзбекистон Республикасини янада ривожлантиришга доир Ҳаракатлар Стратегияси мамлакатимиз ҳаётида янги даврни бошлаб берди. Эндиликда ижтимоий-иқтисодий соҳалар шиддат билан ривожланмоқда.\nКасаба уюшмалари ишчи-ходимлар манфаатларини ифодалайди. Улар ҳар бир ходимнинг меҳнатини ҳимоялаш, ижтимоий-маънавий қўллаб-қувватлаш орқали юртдошларимизнинг истиқлол имкониятларидан самарали фойдаланишига замин яратади.\n«Аҳолининг кам таъминланган қатламларини қўллаб-қувватлаш бўйича қўшимча чора-тадбирлар тўғрисида»ги Президент қарори ижросини таъминлашда касаба уюшмалари фаол иштирок этаётгани оддий одамларнинг ҳаётдан рози бўлиб яшашига, давлат ва халқ бирдамлигини мустаҳкамлашга, мамлакат равнақига хизмат қилмоқда. Мазкур қарор ижроси юзасидан 2017 йилда вилоят бўйича 24 та оила уй-жой билан таъминланди, 120 та оиланинг уй-жойи таъмирланди, 1404 та оилага эса тиббий хизмат кўрсатиш учун ижтимоий-иқтисодий кўмак кўрсатилди. Бундан ташқари, вилоятнинг олис ва чекка, айниқса, табиий газ етиб бормаган олис ҳудудларида истиқомат қилаётган 409 та эҳтиёжманд оилага замонавий газ плиталари ҳамда газ баллонлари етказиб берилди.\nЖорий йилнинг ўтган даврида вилоят бўйича 1272 та оилага худди шу каби ижтимоий-иқтисодий кўмак берилди. «Обод қишлоқ» дастурига киритилган Оқдарбанд қишлоғида истиқомат қилувчи 4 нафар кам таъминланган оилага 4 бош соғин сигир олиб берилгани ҳам ана шулар сирасидан.\nЎтган йили вилоятдаги тижорат банклари томонидан 312 та оилага 1 млрд. 918 млн. 820 минг сўм, жорий йилнинг ўтган даврида эса 140 та оилага 1 млрд. 589 млн. сўм имтиёзли кредитлар берилди. Кредит олишга эҳтиёжи бор кам таъминланган оилалар рўйхатини шакллантириш ва кредитларнинг ўз муддатларида берилишида касаба уюшмаларининг хизмати катта бўлди.\nХоразм вилояти касаба уюшма ташкилотлари бирлашмаси томонидан жорий йилда кам таъминланган, боқувчисини йўқотган 492 та оила фарзандларига 21,5 млн. сўмлик ўқув қуроллари ва дарсликлар олиб берилди. Кам таъминланган 790 нафар ёш оилалар вакилларига 159,7 млн. сўмлик моддий ёрдам кўрсатилди. Ишламайдиган пенсионерлардан 525 нафарига 46,7 млн. сўмлик моддий ёрдам берилди. уй-жой қуриш ва мамлакатимизда ишлаб чиқарилган, узоқ муддат фойдаланадиган товарлар харид қилиш учун 28 та оилага 149,7 млн. сўмлик фоизсиз ссудалар берилгани, 377 нафар пенсия ёшидаги шахсларга пенсияга чиқишидан олдин бир йўла моддий ёрдам кўрсатилгани ҳам эътиборга молик. Бундан ташқари, меҳнат муҳофазаси чоралари кучайтирилмоқда. Ўтган давр давомида жамоа шартномаларига киритилган меҳнатни муҳофаза қилиш тадбирлари учун 3 млрд. 669 минг сўм сарф қилинди. Вилоят касаба уюшмалари ташкилотлари бирлашмаси юридик бўлими томонидан 171 та ариза ва шикоятлар кўриб чиқилиб, киритилган тақдимнома ва даъво аризалари натижасида корхона, ташкилот ва муассасалардан 94.168.276 сўмлик маблағ ходимлар фойдасига ундирилди.\nСанаторийларда 536 нафар киши соғломлаштирилиб, уларнинг 503 нафари имтиёзли, 30 нафарига бепул йўлланмалар ажратилди.\nБу йилги ёз мавсумида вилоят бўйича 33 та болалар оромгоҳи фаолият кўрсатиб, улардан 11500 нафарга яқин болалар дам олдирилди. Эътиборли жиҳати шундаки, бу йил вилоятимиздаги оромгоҳларнинг барчаси стационар шароитда фаолият кўрсатди. Бундан ташқари, кам таъминланган, боқувчисини йўқотган оила фарзандларидан 1250 нафари Тошкент вилоятидаги оромгоҳларда, 250 нафари Қашқадарё вилоятидаги «Лочин» оромгоҳида соғломлаштирилди. Уларнинг 60 нафари Хива туманидаги «Болалар шаҳарчаси» тарбияланувчиларидир.\nШу билан бирга маънавий-маърифий тадбирлар уюштиришга, спорт-соғломлаштириш ишларига ҳам алоҳида масъулият билан ёндашилмоқда. Ёшларни қўллаб-қувватлаш чоралари кўрилмоқда.\nТуризм ҳам иқтисодий, ҳам маънавий фойда келтирувчи соҳа саналади. Давлатимиз раҳбари томонидан ички туризмни ривожлантиришга қаратилаётган эътибор, бу борада қабул қилинган қарор ва фармонлар касаба уюшмаларини ҳам фаолликка чорламоқда. «Ўзбекистон бўйлаб саёат қил!» шиори остида ташкил қилинаётган саёҳатлар касаба аъзоларига беқиёс маънавий-руҳий қувват бахш этмоқда.\nБу йил вилоят касаба уюшма ташкилотлари бирлашмаси томонидан саккиз минг нафардан зиёд касаба аъзоларининг Самарқанд, Бухоро, Хива, Шахрисабз, Тошкент, Хива шаҳарлари, шунингдек, қадимий зиёратгоҳларга саёҳати уюштирилди. Бу саёҳатлар шонли ўтмишимизга эҳтиром, ўз дунёқарашини кенгайтириш, бугунги турмушини янада чиройли қилиш иштиёқи, келажакни янада ёрқин рангларда жилолантириш имконияти билан мужассамлашганки, у фақатгина эзгуликка хизмат қилади.\nБарчамиз юрт тараққиёти йўлида бирлашсак, ютуқлар доимо бизга ҳамроҳ бўлади.\nХоразм вилояти касаба уюшма ташкилотлари бирлашмаси раиси


Ўзбекистоннинг янги Сенати: ким бу одамлар? « Ўзбекистон Халқ Ҳаракати\nЎзбекистоннинг янги Сенати: ким бу одамлар?\nЯнги сайланган ва қисман тайинланган Ўзбекистон Республикаси Олий Мажлиси Сенати ўз ваколатларини бажаришга киришди. Шу ўринда адолатли бир савол туғилади: ким бу одамлар, аҳолининг қайси қатламига мансуб?\nCA-Dialog нашри томонидан эълон қилинган мақолада янги сайланган Сенат таркиби вакиллари соҳалар бўйича таснифланган ҳолда таҳлил қилинади.\nҲаттоки одийгина арифметик ҳисоб-китоблар ҳам кўп нарсадан далолат беради, дейилади мақолада.\nАҳолининг энг зўр вакиллари саналган 100 таликнинг 36 тасини вилоят, шаҳар ва туман ҳокимлари ташкил қилса шулардан 5 таси айни пайтда ўз минтақаларида хотин қизлар Қўмиталарининг раислари ҳисобланадиган ҳоким ўринбосарларидан иборат.\nИккинчи ўринда эса кутилганидек турли хил таълим муассасалари вакилларидир. Улар мактаблар ва ўқув марказларидан бошлаб олий ўқув юртларигача бўлган турли муассаса вакилларидан иборат бўлиб жами 14 та одамни ташкил қилади. 9 киши, шу жумладан шахсан президентнинг ўзи томонидан тайинланган 4 та йирик корхона раҳбарлари ишлаб чиқариш соҳасига мансуб одамлардир.\nСенаторлар орасида соғлиқни сақлаш соҳаси вакиллари эса 8 тани ташкил қилади. 7 киши фермер ва ширкат хўжаликлари вакиллари. Улардан 1 таси қишлоқ хўжалиги билан шуғулланадиган бошқарув аппарати ишчисидир.\nСенаторларнинг яна 7 таси йирик мансабдорлардан иборат. Улардан бештаси рўйхат бўйича бевосита давлат раҳбари томонидан тайинланадиган шахслардир.\n4 киши маҳалла қўмиталаридан сайланган бўлса 2 киши илмий соҳа вакилларидир. Илмий соҳа вакилларининг ҳам биттаси бевосита давлат раҳбари томонидан тайинланадиган Фанлар Академияси президентидир.\nСенатнинг янги таркибида жамоат ташкилотларидан (“Маҳалла” ва “Нуроний” жамғармалари) 2 та вакил бор. 2 та ёзувчи (аммо ҳамма таниган адиблар эмас албатта), 2 та оммавий ахборот воситалари вакиллари ва 1 та хизмат кўрсатиш соҳаси вакили ҳам янги Сенат таркибидан ўрин олган.\nКўриб турганимиздек, давлатнинг олий органи ҳисобланган Сенатда энг кам вакиллик асосан илм-фан ва ижод соҳалари ҳамда жамоат ташкилотларига оиддир. Табиийки ишчи қатлам ва майда тадбиркорлик соҳаси вакилларидан биронта вакил йўқ. Олдинги Сенат таркибидан фарқли равишда бу сафар янги Сенатда миллий диаспора вакиллари жуда озчиликни ташкил қилади: атиги 2 та корейц ва бир нечта қорақалпоқдан иборат.\nБу Олий Мажлис юқори Палатасининг расмий кўринишидир. Аммо унинг сифати қандай бўлишини келажакдаги фаолияти белгилаб беради.


Москвада одам савдосида гумон қилинган шахслар қўлга олинди\nРоссия ИИВ расмий вакили Ирина Волк жиноий тергов ходимларининг Москва шаҳрида одам савдосида гумон қилинган шахсларнинг қўлга олинганини маълум қилди. Бу ҳақида идоранинг расмий сайтида хабар берилди.\nМосква меҳмонхоналаридан бирида 21 ёшли хориж фуқаросини 3 минг долларга сотишга уринган 22 ёшли йигит ва 23 ёшли қиз қўлга олинди.\n"Маълум бўлишича, ёвуз ниятли шахслар интернет орқали оғир моддий аҳволда қолган ҳамда йирик мукофот пули эвазига Россияда органлар трансплантациясига розилик берувчи кишиларни излашган", - дейилган сайт хабарида.\nМазкур воқеа юзасидан жиноий иш қўзғатилган.\nҲозирда қонунбузарлик бўйича қўшимча маълумотларни олишга йўналтирилган тадбирлар ўтказилмоқда.\nМосква жиноий иш одам савдоси интернет


Microsoft асосчиси Билл Гейтс ўзига хос воқеалар билан унутилмас кечган 2020 йил якунида мутолаа қилиш учун ўз шахсий тавсияларини тақдим қилди.\n«2020 йил мураккаб кечди. Йил мобайнида китобсеварлар турли йўналишдаги китоблар мутолаасига берилишди. Бу йилда гоҳо «Қора танлилар ҳаёти қадрли» (Black Lives Matter) қаршилик ҳаракатлари асосида ётувчи адолатсизлик каби мураккаб мавзуларга шўнғигим келди. Гоҳида эса секинроқ суръат керак эди, кун охирида енгилроқ нарсалар мутолаа қилдим.\nНатижада кўплаб ажойиб китобларни ўқиб чиқдим. 2020 йил ўз ниҳоясига етар чоғда турли мавзулардаги беш китобни ўқишни тавсия қилмоқчиман. Йилни яхши кайфиятда якунлаш учун ўзингизга мос китобни топа оласиз, деган умиддаман», деб ёзади у.\n«Янги Жим Кроу: дальтонизм даврида оммавий ҳибс». Муаллиф – Мишель Александер\nКитоб оқ танлилардан фарқли жамиятлар, хусусан, қора танлилар жамиятининг жиноий суд тизими томонидан адолатсизларча таъқиб қилинишини фош қилади. Айниқса, оммавий қамоқлар тарихини жуда яхши тушунтириб беради.\n«Китобни ўқиб, бизга ҳукмлар чиқаришда адолатлироқ ёндашув кераклигига ва рангли жамиятлар ҳимоясига кўпроқ инвестиция киритиш лозимлигига ишонч ҳосил қилдим», дейди Гейтс.\n«Диапазон: ихтисослашган дунёда нега универсаллар ғалаба қилиши ҳақида». Муаллиф – Дэвид Эпнштейн.\nКитоб гўёки тобора торроқ ихтисослашув талаб этилаётган дунёда аслида «кенг дунёқараш, турфа соҳалардаги тажриба ва қарашларга эга» инсонлар кераклиги ҳақида ҳикоя қилади.\nУнда профессионал теннисчи Роджер Федерердан тортиб совуқ уруш даврида совет масалалари бўйича экспертларгача мисоллар келтирилган.\n«Китоб Microsoft'нинг айрим муваффақиятларини изоҳлашга ҳам ёрдам беради. Чунки биз ўз соҳасида ва бошқа барча соҳаларда ҳақиқий билимга эга инсонларни ёллардик. Кенг профилдаги мутахассис бўлсангиз-у, тор доирадаги ихтисослашган ҳамкасбларингиз соясида қолаётгандек ҳис қилсангиз, китоб сиз учун», – дейди китоб ҳақидаги таассуротлари билан ўртоқлашган Гейтс.\n«Буюклар ва жирканчлар: Блиц тўпбўрони пайтидаги Черчилл, оила ва итоатсизлик ҳақида сага». Муаллиф – Эрик Ларсон.\nГермания Англияни бомбалар билан забт этмоқчи бўлган, инглизлар тунларни ертўла ва метро станцияларида ўтказган 1940–1941 йиллар. Китоб шу ҳақда.\nГарчи бу йиллар даҳшатлироқ бўлса-да, инглизлар ҳис қилган қўрқув ва ваҳима COVID-19 пандемияси давридаги бизнинг ҳолатимизни ёдга солади. Ларсон даҳшатли уруш даврида оддий фуқароларнинг ҳаёти қандай бўлганини аниқ тасвирлаб беради.\nЭрик Ларсон бу китобида инқироздан чиқиб кетган Уинстон Черчилл ва унинг маслаҳатчилари каби бир қанча британ етакчиларининг ҳаётини ҳам ҳикоя қилади.\n«Айғоқчи ва хоин: совуқ урушдаги энг оламшумул жосуслик ҳикояси». Муаллиф – Бен Макинтайр.\nҲужжатли асар британларга агентликка ёлланган КГБ офицери Олег Гордиевский ва уни сотган америкалик сотқин Олдрич Эймс ҳақида сўзлайди. Муаллиф асарни яратишда нафақат ғарб манбалари (хусусан, Гордиевскийнинг ўзи), балки рус манбаларига ҳам таянади.\n«Тузли нафас: давосиз генетик касаллик, фандаги янги давр, тиббиётни ўзгартирган беморлар ва оилалар». Муаллиф – Биджал П.Триведи\nАсар фиброз ўсимтаси билан касалланган беморлар ва уларнинг оилалари ҳаётини яхшилаган ажойиб илмий инновациялар ҳақида маълумот беради.\n«Китобда тилга олинган дорилар ҳақиқатда ёрдам берган оилаларни ўзим шахсан танийман. Яқин йилларда бу каби китобларни кўплаб кўрамиз, деб ўйлайман. Чунки биотиббиёт юқори суръатларда ривожланиб бормоқда», – дейди Microsoft асосчиси.


ҚУРБОНЛИК ФАЗИЛАТИ ВА УНИНГ ҲУКМЛАРИ (1-қисм) » O'zbekiston musulmonlar idorasi Qashqadaryo viloyati vakilligi rasmiy sayti\nҚУРБОНЛИК ФАЗИЛАТИ ВА УНИНГ ҲУКМЛАРИ (1-қисм)\n15-07-2021, 11:14 16 Ўқиш режими + -\nМаълумки, Ислом оламида Рамазон ва Қурбон ҳайитлари катта тантана билан байрам қилинади. Айниқса, Қурбон ҳайити кунларида бутун дунё мусулмонлари вакиллари муқаддас Макка шаҳрида ҳаж ибодатини бажараётган бўладилар. Ҳаж ибодатлари ичида қурбонлик қилиш ҳам бор. Бунинг устига ҳаж қилмаётган бўлсада бойлик нисобига эга мусулмонларга ҳам қурбонлик қилиш вожибдир.\nҚурбонлик – сўзининг ўзаги “қурбон”, арабчадан таржима қилинганда “яқинлашиш” деган маънони билдиради.\nҚурбонлик қилиш – “Аллоҳ таолога яқин бўлиш ниятида махсус вақтда, хос бир ҳайвонни сўйиш”дир (“Ал-муътасар аз-зарурий” китоби).\nҚурбонлик қилинадиган “махсус вақт” дегани – Зул-ҳижжа ойининг ўнинчи (яъни, Қурбон ҳайити куни), ўн биринчи ва ўн иккинчи кунларидир. Унинг охирги вақти Зул-ҳижжанинг ўн иккинчи куни қуёш ботиши билан ниҳоясига етади.\n“Хос ҳайвон”дан мурод – қурбонлик учун сўйиладиган туя, қорамол, қўй ёки эчкидир.\nҚурбонлик қилиш шариатимизда, худди закот каби ҳижратнинг иккинчи йили жорий этилган.\nҲанафий мазҳабига кўра қурбонлик қилиш – вожибдир. Қурбонлик қилишни вожиб қиладиган бойлик миқдори – кундалик ҳаёт учун зарур нарсаларидан ташқари 85 грамм тилла ёки унинг қийматидаги мол-мулкка эга бўлишдир.\nБу миқдор бойликка бир йил тўлган бўлиши ёки йил давомида ўсувчи бўлиши шарт эмас. Ҳатто қурбон ҳайити куни фақир киши 85 грамм тилла ёки унинг қийматига эга бўлса, унга қурбонлик қилиш вожиб бўлади. Аммо кимда закоти бериладиган мол-мулк, сотиш ниятида олинган ёки кейинчалик сотиш нияти пайдо бўлган нарсалар, айни пайтда яшалмаётган уй-жойлар, ер ва боғлар, ижарага берилган уйлар ва машиналар, минилмаётган уловлар, соғиб ичиладиган ҳайвонлардан бошқа чорва моллари, ўқилмайдиган китоблар, уйда ишлатилмай турган идиш-товоқ, кўрпа-тўшак ва гиламлар, сувенирлардан қайси бири мавжуд бўлиб, унинг қиймати 85 грамм тилланинг қийматига етса, у кишига қурбонлик қилиш вожиб бўлади.\nҚурбонлик ҳақида Қуръони каримнинг Ҳаж сурасида шундай дейилади:\nوَالْبُدْنَ جَعَلْنَاهَا لَكُمْ مِنْ شَعَائِرِ اللَّهِ لَكُمْ فِيهَا خَيْرٌ ... (سورة الحج/36)\nяъни: “(Қурбон қилинадиган) туя ва сигирларни Биз сизлар учун Аллоҳнинг шиорларидан қилдик. Сизлар учун уларда яхшилик бордир” (36-оят).\nБошқа бир ояти каримада шундай баён қилинган:\nفَصَلِّ لِرَبِّكَ وَانْحَرْ (سورة الكوثر/2).\nяъни: “Бас, Раббингиз учун намоз ўқинг ва қурбонлик қилинг!” (Кавсар сураси, 2-оят).\nУшбу ояти каримани уламоларимиз қурбонликнинг вожиб эканига далолат қилади, деб тафсир қилишган.\nҚурбонлик – ҳар йили такрорланадиган ибодатдир. Қурбонлик – Аллоҳни улуғлаш учун қулай фурсат ва уни розилигини топишдир. Аллоҳ таоло шундай марҳамат қилади:\nДемак, қурбонлик фақатгина Аллоҳ таолога яқинлик ҳосил қилиш учун, Унинг розилигини қозониш учун қилинади. Аллоҳ таоло банданинг қурбонлигига муҳтож эмас, балки банданинг ўзи қурбонлик сабабидан бериладиган улкан ажрларга муҳтождир.


Навалний «Матросская Тишина» тергов изоляторининг камерасига жойлаштирилди\nБир кун олдин 30 кун ҳибсга олинган сиёсатчи Алексей Навалний Матросская Тишина ҳибсхонасининг карантин бўлимининг уч каравотли камерасига жойлаштирилди.\nУнда у ёлғиз ушлаб турилади, чунки чет элдан келганидан кейин у 14 кунлик карантинни ўташи керак. Бу ҳақда Москванинг жамоат кузатув комиссияси котиби Алексей Мелников мухолифатни тергов изоляторига ташриф буюрганида маълум қилди.\nУнга кўра камерада музлатгич, электр чойнак, телевизор ва иссиқ сув бор. Мелников ҳибсхонасида Навалнийга берилганларнинг ҳаммасини санаб ўтди: матрас, ёстиқ, адёл, чойшаб, пластинка, кружка, қошиқ, тиш чўткаси, тиш пастаси, совун, бир марта ишлатиладиган устара ва ҳожатхона қоғози.\nЖамоат назорати комиссиясининг аъзоси Навалнийнинг ватанига қайтиб келганидан хурсанд бўлганлиги ҳақидаги сўзларини етказди ва қўллаб-қувватлаш учун миннатдорчилик билдирди. Навалний, шунингдек, муассаса ходимлари томонидан унга нисбатан маънавий ва жисмоний босим ўтказилмаганлигини айтди.\nОппозициячи Алексей Навалний якшанба куни кечқурун Москвадаги Шереметево аэропортида ҳибсга олинган, у Германиядан келган, у ерда у заҳарланиб даволанган. Кеча Химки шаҳридаги полиция бўлими биносида бўлиб ўтган суд уни 15 февралга қадар тергов изоляторига жўнатди. 2 февраль куни суд мажлиси Навалнийнинг “Ив Рочер иши» деб номланган шартли жазосини Федерал жазони ижро этиш хизмати илтимосига биноан ҳақиқий жазо билан алмаштиришни режалаштирмоқда.\nНавалнийнинг матбуот котиби Кира Ярмиш, мухолифатчи илгари ҳеч қачон қамоқда бўлмаганлигини, фақат Кировдаги бир кечани ҳисобга олмаганини эслади. «Бошқа шартлар ҳам бор, у ерда у билан боғланиш деярли мумкин эмас», — деб ёзди Ярмиш твиттерда.\n17 январь куни Алексей Навалний Германиядан Москвага учиб кетди, у ерда Россияда заҳарлангандан сўнг август ойидан буён даволанди. 29 декабрь куни Жазони ижро этиш федерал хизмати уни синов муддати қоидаларини бузганлигини, хусусан, жиноий ижро инспекциясида қайд этилмаганлигини айтиб, уни қидирувга берди. Шу билан бирга, синов муддати 30 декабрда тугаган ва Ив Рохер иши деб номланган ҳукмнинг ўзи — 3,5 йиллик шартли қамоқ жазоси, — ЭКИҲ қарорига биноан, 2014 йилда Навалнийнинг ҳуқуқларини бузган ҳолда чиқарилган.\nАлексей Навалний 20 август куни заҳарланган ва комада Германияга даволанишга юборилган. У Россияни ўз ихтиёри билан тарк этганини даъво қилмоқда ва ФСИНнинг даъволарини рад этади. Навалний ҳибсга олиниш билан таҳдид қилинишини билган, аммо барибир Россияга қайтишга қарор қилган. Алексей Навалний ўзини Россия махсус хизматлари томонидан ҳокимият, эҳтимол шахсан Владимир Путин кўрсатмаси билан заҳарлаган деб даъво қилмоқда. Нашр этилган Bellingcat тергови ФСБ зобитларининг Навалнийни кузатгани ҳақидаги фактларни келтиради ва улардан бири ҳақиқатан ҳам унга қилинган ҳужумни тан олган.


Бугун Ироқ парламенти мамлакат конституциясига киритилган сўнгги ўзгартишларни тасдиқлади.\n09 март 2021, Тошкент вақти: 00:40\nБелгиланган муддатдан бир неча ҳафта ўтиб, Миллий кенгаш раиси Ҳусайн ал-Шаҳристоний, Ироқнинг асосий қонуни лойиҳаси БМТга топширилганини маълум қилди. БМТ конституция лойиҳасини 5 миллион нусхада кўпайтириб, 15 октябрда бўлиб ўтадиган реферндумдан олдин, аҳолига тарқатиш вазифасини ўз зиммасига олган.\nБу жараёнга раҳбарлик қилаётган БМТ расмийиси Николас Ҳайсом ҳужжатнинг кўпайтириб, тарқатиш ишлари сентябрнинг охиргача якунланишини маълум қилди.\nАйни пайтда, сунний араблар вакиллари БМТга реферндумнинг адолатли ўтишига кафолат беришларини сўраб мурожаат қилди.\nСуннийлар асосий қонундаги федерализм ҳамда давлатни бошқаришда Исломнинг роли ҳақидаги моддаларига қарши чиқмоқда.


Сураи кариманинг номи ҳам биринчи оятдаги «Қадр» калимасидан олинган, тўғрироғи «Лайлатул Қадр»дан олинган.\n«Қадр» сурасида Аллоҳ таоло мусулмонларга Ўзи берган улкан неъмат — уларни зулматдан нурга олиб чиққан Қуръони каримни нозил қилганини эслатиши бежиз эмас.\nПайғамбар соллаллоҳу алайҳи васалламнинг Рамазоннинг охирги ўн кечасида белни маҳкам боғлаб, тунни бедор ўтказишлари, аҳли аёлларини ҳам уйғотиб, ибодатга чорлашлари, ўша кечаларнинг фазли улуғлигидан, уларнинг ичида Лайлатул Қадр борлигидандир.\nПайғамбар алайҳиссаломнинг мазкур ўн кунликда эътикоф ўтиришлари уларда Лайлатул Қадр борлиги учундир. Чунки ўн кечаю кундуз узлуксиз масжидда эътикоф ўтирган одам Лайлатул Қадрни топиши муқаррар.\nРивоятларда келишича, Пайғамбаримиз (соллаллоҳу алайҳи ва саллам) Қадр кечасини изламоқчи бўлиб, Рамазоннинг аввалги ва ўрта ўн кунликларида эътикоф ўтирдилар. Шунда тушларида у тун Рамазоннинг охирги ўн кунлигида экани, ўша кечанинг аломати ўлароқ у зот тонгда лой ҳамда сувга сажда қилишларини кўрдилар. Буни кишиларга айтиб, уларни ҳам эътикоф ўтиришга чорладилар. Бир куни тонгда ёмғир ёғди. Масжиди Набавиянинг томи хурмо шохлари билан ёпилганидан, деярли ёмғирнинг кўп қисми масжид ерига тушар эди. Бомдод намози ўқилганида Пайғамбар (соллаллоҳу алайҳи ва саллам)нинг муборак пешона ва бурунлари учига лой ҳамда сув тегди. Шунда саҳобалар дарҳол Лайлатул қадр аломатини эсладилар. Ўшанда Рамазоннинг йигирма биринчи кечаси эди. Бошқа ривоятда эса, Расулуллоҳ (соллаллоҳу алайҳи ва саллам): «Менга Лайлатул қадр кўрсатилди. Сўнгра хотирамдан кўтарилди. Менимча, ўша кечанинг тонгида лой ва сувга сажда қилсам керак», дедилар. Шунда Рамазоннинг йигирма учинчи кечасида ёмғир қўйди».\nPrevious Post:ПАНДЕМИЯ ҚОИДАЛАРИГА АМАЛ ҚИЛИШ\nNext Post:ОГОХЛИК ТУРЛИ ХИЛ ФИТНАЛАРНИНГ ОЛДИНИ ОЛАДИГАН ОМИЛДИР


Дўстининг илтимосига кўра уни пичоқлаган йигит қўлга олинди\nТошкент шаҳри Олмазор туманида яшаган йигит моддий қийинчиликларга чидолмай яқин дўстидан ўзини ўлдиришда ёрдам сўради (“Ҳуқуқ”, 28 апрель). Бўғзигача қарзга ботган йигит ўз жонига қасд қилиш орқали муаммолардан биратўла қутулишга аҳд қилган ва “Ўзимни ўлдиришга журъатим етмаяпти, ўлишимга ёрдам бериб юбор” дея дўстидан илтимос қилган. Дўсти шаҳарнинг панароқ жойига олиб бориб, унга пичоқ уриб, орқасига қарамай қочиб кетган. Аммо чавақланган йигит ўлмай қолган, унинг ҳаётини шифокорлар сақлаб қолган. Қайд этилишича, эски қадрдони илтимосига кўра унга пичоқ урган йигит ушланиб жазога тортилган. Жиноий ишга оид бошқа тафсилотлар ошкор этилмаган.\nТеатр ўриндиқлари нега бўш?\nТошкентдаги театрларга томошабинларнинг келиши ачинарли ҳолатда (“Оила” даврасида, 2016 йил 16-сон). 500 ўринли Муқимий номидаги Ўзбек давлат мусиқали драма театрига 4 апрель кунги “Осмонга сиғмаган қуш” спектаклига 200 га яқин томошабин кирган. Театр директори ўринбосари Хайрулла Иноғомов шу 200 томошабиндан 30 нафари ўз хоҳиши билан киргани, қолганларнинг ташрифи уюштирилганини айтган. 540 ўринли Ўзбек Миллий академик театрининг “Момо ер” спектаклига 100 га яқин томошабин кирган. Газета 50 нафар ўзбекистонликка “Охирги марта қачон театрга боргансиз?” деб мурожаат қилган ва сўралганлардан 26 нафари “театрда умуман бўлмаганман” деб жавоб берган.\nИкки талончи 62 ёшли онахоннинг тақинчоғини юлиб қочди\nРеспублика бўйлаб хотин-қизларнинг тақинчоқларини юлиб қочиш ҳолатлари учрамоқда (“Постда”, 23 апрель). Масалан, Тошкент шаҳри Учтепа туманида номаълум шахслар кўчада кетаётган 62 ёшли онахоннинг бўйнидан сариқ металл занжирини юлиб қочган. Тезкор чоралардан кейин талончилик 1976 ва 1990 йилда туғилган шахслар томонидан содир этилгани аниқланган. “Онаси ёки бувиси тенги аёлнинг бўйнидаги арзимаган тақинчоққа кўз олайтирган бундай кимсаларни ким деб аташ мумкин?” деб ёзади ИИВ нашри.


Андижонда таблиқчилар устидан суд бўляпти\nТурғунбек Шу кунларда Андижонда “Таблиқ” диний жамоасига аъзоликда айбланаётган ўн бир фуқаро устидан суд жараёни давом этмоқда.\nЎзбекистон мустақил инсон ҳуқуқлари ташкилоти Андижон вилояти бўлими раиси Лутфулла Шамсуддиновнинг сўзларига қараганда, жорий йилнинг 6 августида Жиноят кодексининг 244-моддаси 2-қисми (ноқонуний диний ташкилотга аъзолик) бўйича айбланаётган 4 фуқаро устидан Андижон вилояти жиноят ишлари судида суд жараёни бошланган. 18 август куни ўқилиши керак бўлган ҳукм аввал 25 августга, сўнг эса 6 сентябрга қолдирилган. 6 сентябрь куни эса ҳуқуқ ҳимоячилари судланувчилар сафига яна 7 киши қўшилганига гувоҳ бўлган. Айни пайтда уларнинг барчаси “Таблиқ” диний жамоасига аъзоликда айбланиб, биргаликда суд қилинмоқда.\nЛ.Шамсуддинованинг таъкидлашича, судланувчиларнинг тўрт нафари 50 дан 65 ёшгача, қолганлари 25 дан 40 ёшгача бўлган шахслардир. Улар орасида олий маълумотлилар ҳам бор. Масалан, 1958 йилда туғилган Тоҳиржон Аҳмедов ТошДУнинг (ҳозирги ЎзМУ) шарқшунослик факультетини тамомлаб, Ҳиндистонда бир неча йиллар ишлаган. Ўткирбек Юсупов эса Андижон халқ хўжалиги институтини битирган. У оғир касалга чалингани учун ихлосдан халос, деган мақсадда масжидда намоз ўқиб юрган.\nАндижондаги “Аппеляция” инсон ҳуқуқлари жамияти раиси Саиджаҳон Зайнобиддинов айтишича, илгари водийда “Таблиқ” номли диний жамоа бўлмаган. У яқинда пайдо бўлган. Ҳуқуқ-тартибот органларини динга чуқур берилган таблиқчиларнинг кейинчалик экстремистик оқимларга қўшилиб кетиши эҳтимоли ташвишга солмоқда. Таблиқчилар варақа тарқатгани, қасамёд қилгани, сиёсатга қарши даъватлар билан чиққанини кўпчилик эшитмаган.\nВилоятдаги масжидлардан бирининг имоми “Озодлик” мухбирига билдиришича, “таблиқ” сўзининг маъноси “етказиш” демакдир. Бу жамоа исломни кишиларга етказишга ҳаракат қилади. “Таблиқ” сиёсатдан холи ташкилот саналади. Унинг асосчиси Муҳаммад Илёс Дарбандий бўлиб, Дарбандийнинг устози Муҳаммад Юсуф Деҳлавий 1969 йилда қазо қилган. Дарбандий ҳозирги кунда Бангладеш таблиқчиларининг раҳбаридир.\nИмом таблиқчиларнинг олти таълимоти ҳақида ҳам сўзлаб берди.\n“Биринчиси, доимо калимаи тайибани айтиб юриш. Иккинчиси, намозни вақтида ўқиш. Учинчиси, илм ва зикр қилиш, яъни Аллоҳнинг сўзини айтиш билан бир қаторда ўз билимини ошириб бориш. Тўртинчиси, ҳар бир мусулмонга ҳурмат-иззат кўрсатиш. Бешинчиси, ҳар бир мусулмонни ихлосга чақириш. Олтинчиси, Аллоҳ йўлида ҳамма нарсасини аямай сарф қилиш”, деди имом.\nИмомнинг таъкидлашича, таблиқчиларнинг ҳаракат усули бутун дунёга маълум. Улар тажовузкор эмас, фақирона ҳаёт кечиради. Таблиқчилар фақат тарғибот олиб боради, эҳсон олмайди. Чунки эҳсон зоҳидлик ҳаётига халал беради, деб ҳисоблайди. Сиёсатга умуман аралашмайди. Фақат масжидларда фаолият кўрсатади.


Қозоғистон аҳолиси Ўзбекистон ҳудудида атом электр станцияси қурилишига қарши норозилик намойиши ўтказмоқда\n24 Sentabr 23:55 / Published in Жамият\nҚозоғистонлик фуқаролар митингга Ўзбекистон ҳукуматига мамлакатнинг энергетик мустақиллигини таъминлаш бўйича қарорлар қабул қилишда таъсир кўрсатиш мақсадида келган.\nЎзбекистон Марказий Осиёда биринчи бўлиб АЭС қуради. Бироқ, Қозоғистоннинг Тараз шаҳри аҳолиси Ўзбекистон суверенитетини чеклашга ҳаракат қилмоқда. Улар норозилик аксиясига чиқишди ва у ерда Ўзбекистонда биринчи атом электр станцияси қурилиши режалаштирилганидан хавотир билдиришди.\nҚозоғистонликлар мустақил Ўзбекистон ҳудудида АЭС қурилишига қарши эканликларини билдиришди. Уларнинг фикрича, лойиҳа қўшни давлатлар билан ҳамкорликда қурилиши керак. Қандай ҳамкорлик борлиги аниқланмаган.\nМаълумот учун! Қозоғистон ўз ҳудудида атом электр станциясини қуришни режалаштирмаяпти, шунинг учун эртами-кечми электр энергияси тақчиллигига дуч келиши керак, бу эса уни етказиб берувчи мамлакатларга қарамлик ҳолатига олиб келиши мумкин.\nНашр шунингдек, маҳаллий аҳолининг ижтимоий сўровини ҳам эълон қилди. Қозоғистонликлар Чернобил авариясини ва болаларининг соғлиғидан қўрқишларини эслайдилар.\nБундан ташқари, Қозоғистондан келган экологлар лойиҳадан шикоят қилмоқдалар. Уларнинг фикрича, Ўзбекистон атом электр станцияларидан олинадиган энергия нархини ҳисобга олди, лекин атроф-муҳит учун муаммоларни ҳисобга олмади.\nTagged under: атом электр станцияси, МИТИНГ, НОРОЗИЛИК, энергетик мустақиллик, ҚОЗОҒИСТОН


Самарқандда «Микрокредитбанк» раҳбари пора билан қўлга тушди – Bugun.uz\nЖамият, Самарқанд - 16:48 · 01.05.2022\nСамарқандда «Микрокредитбанк» раҳбари пора билан қўлга тушди\nСамарқанд вилояти Самарқанд шаҳрида «Микрокредитбанк» раҳбари пора билан қўлга тушди. Бу ҳақда вилоят Ички ишлар бошқармаси хабар берди.\nФото: Самарқанд вилоят Ички ишлар бошқармаси ахборот хизмати\nМаълум қилинишича, Самарқанд вилояти ҳуқуқни муҳофаза қилувчи органлари томонидан Самарқанд шаҳрида тезкор тадбир ўтказилган.\nЖараёнда «Микрокредитбанк» Самарқанд филиали раҳбари 1982 йилда туғилган Б.Ҳ Самарқанд шаҳридаги МЧЖга 2 миллиард сўм кредит ажратиб бериш эвазига тадбиркордан 10 000 доллар пора талаб қилиб, олдиндан 4000 доллар пул олгани аниқланган.\nТадбир давомида банк раҳбари қолган 6000 доллар пулни олаётган вақтида ашёвий далиллар билан қўлга олинган. Ҳозирда мансабдорга нисбатан Жиноят кодексининг тегишли моддалари билан жиноят иши қўзғатилиб, тергов ҳаракатлари олиб борилмоқда.\nАввалроқ Самарқанд шаҳрида 8 кишининг хабардорлигисиз 156,3 миллион сўм кредит ажратиб, «еб» юборган собиқ банк ходими ушланганди. Шунингдек, Сурхондарёда МЧЖ раҳбари «Алоқабанк»нинг 220 минг доллар кредитини «еб» юборгани ҳақида хабар берилганди.


Мирзо Улуғбек туманида содир бўлган ЙТҲ ҳақида маълумот берилди – Газета.uz\nФото: Мирзо Улуғбек туман ҳокимлиги матбуот хизмати\nМирзо Улуғбек туманида содир бўлган ЙТҲ ҳақида маълумот берилди\nМирзо Улуғбек туманида содир бўлган ЙТҲдан жабрланган она ва бола ўзини яхши ҳис қилмоқда.\n20 сентябрь 2018, 15:04 Жамият\nЖорий йилнинг 18 сентябр куни соат 13:40 да Мирзо Улуғбек тумани Буюк Ипак йўли кўчасида ЙТҲ ҳодисаси содир бўлди. Оқибатда марказий кўчадаги автоуловлардан бир пиёдалар учун мўлжалланган йўлакчага ўтиб кетиши оқибатида қўлида ёш боласини кўтариб олган онага енгил тан жароҳатини етказади. Ижтимоий тармоқларда муҳокамага сабаб бўлган ушбу ҳолат юзасидан Мирзо Улуғбек туман ҳокимлиги матбуот хизмати қуйидагиларни маълум қилди.\nМирзо Улуғбек туман ҳокимлиги мутасадди раҳбарлари она ва боланинг саломатлигидан хабар олиш мақсадида шифохонага борди. Жабрланувчи фуқаро Қодирова Нодира Абдураҳмонова ва унинг фарзанди Бахтиёров Саидумар Дилмурод ўғли ҳозирда ўзини яхши ҳис қилмоқда.\nШифокор Неъмат Тугаловичнинг таъкидлашича, она бош мия ёпиқ жароҳати, бош мия чайқалиши, энса соҳасини юмшоқ толаларини эзилиши, бола бош мия ёпиқ жароҳати, бош мия чайқалиши ташхиси қўйилган. Ҳозирда Республика ихтисослаштирилган нейрохирургия илмий-амалий тиббиёт маркази шифокорлар назоратида бўлиб турибди.\nЙТҲни содир этган 01 / Q 014 NA рақамли «Мерседес-Бенц» хайдовчисига нисбатан чора кўрилган. Автоулов жарима майдончасига олиб борилган.\nМаълумот ўрнида Қодирова Нодира Абдураҳмонова шу куни икки фарзанди билан бўлган. Улардан бирини 241-сонли умумтаълим мактабидан олиб келаётган бўлган. Мактаб ёшидаги фарзанди соғ саломат.


Туркиялик ишбилармонлар билан учрашув ўтказилди\n19.07.2018 09:56 0 1152\nЎзбекистон Республикаси Адлия вазирлиги ҳузуридаги Давлат хизматлари агентлиги директори Ҳалилилло Тўрахўжаев туркиялик ишбилармонлар билан учрашув ўтказди. Агентликнинг Жамоатчилик ва оммавий ахборот воситалари билан алоқалар бўлими бу ҳақда «Xabar.uz»га маълум қилди. Тадбир Туркия ривожланиш ва мувофиқлаштириш агентлиги билан ҳамкорликда ташкиллаштирилди.\nҲ.Тўрахўжаев меҳмонларни Ўзбекистонда хорижий инвесторлар учун яратилаётган қулайликлар, ишбилармонлик муҳитини ривожлантириш йўлида тақдим этилаётган имтиёз ва преференциялар билан таништираркан, Агентликнинг асосий фаолият йўналишлари, тадбиркорларга ва аҳолига давлат хизматлари кўрсатиш соҳасида юртимизда амалга оширилаётган ислоҳотларга ҳам тўхталиб ўтди.\nХусусан, Ўзбекистонда хорижий сармоялар иштирокидаги корхоналарни рўйхатдан ўтказиш учун белгиланган тартиб соддалаштирилди, Давлат хизматлари марказларининг замонавий биноларини қуриш учун инвесторларга имтиёзлар берилмоқда.\nТуркиялик ишбилармонлар хорижий инвесторлар учун яратилаётган қулай шарт-шароитлардан мамнун эканликларини билдириб, Ўзбекистондаги қулайликлар ҳақида ўз ватанларига қайтганиларида бошқа ишбилармонларга албатта етказишларини қайд этдилар.\nАгентлик директори ҳам ташкилот ўз ваколати доирасидаги соҳаларда мулоқот ва ҳамкорликка тайёр эканлигини билдирди.\nучрашув Давлат хизматлари агентлиги туркиялик ишбилармонлар\nМаҳаллий 06/04, 15:50


Git - Узоқ масофадаги омборлар билан ишлаш\n2.5 Git асослари - Узоқ масофадаги омборлар билан ишлаш\nУзоқ масофадаги омборлар билан ишлаш\nҚайсидир Git – лойиҳа билан ҳамкорликда ишлаш учун узоқ масофадаги омборни қандай бошқариш кераклигини билиш зарур. Узоқ масофадаги омборлар – бу интернетда ёки яна тармоқда қаердадир сақланадиган лойиҳанинг ўзгаришлари. Улар бир қанча бўлиши ва қоидага биноан уларнинг ҳар бири сизга ё фақат ўқиш ё ўқиш ва ёзиш имкони билан берилиши мумкин. Ҳамкорликда ишлаш узоқ масофадаги омборни бошқаришни, маълумотлар алмашинуви керак бўлганда унга маълумот юбориш (push) ва ундан маълумот қабул қилишни (pull) ўз ичига олади. Узоқ масофадаги омборларни бошқариш узоқ масофадаги омборларни қўшишни, улардан амалда қўлланилмайдиганларини ўчиришни, турли хил узоқ масофадаги тармоқланишларни бошқаришни билиш ва уларни кузатилувчилар (tracked) тарзида ажратишни ёки ажратмасликни ва бошқа шу каби амалларни қамраб олган. Ушбу бўлим узоқ масофадаги омборни бошқариш юзасидан барча санаб ўтилган малакаларни ёритади.\nУзоқ масофадаги омборларингизни намойиш қилиш\nҚайси узоқ масофадаги серверлар сизда созланганлигини кўришни истасангиз git remote командасини бажариш талаб этилади. У изоҳлари киритилган узоқ масофадагилар учун қисқа номлар рўйҳатини чиқаради. Агар сиз ўз омбрингизни клонлаган бўлсангиз сизда охир оқибат origin кўриниши керак. Бу ном одатий ном бўлиб, уни сиз омборни клон қилган серверга Git нинг ўзи бириктиради:\nҚайси URL га Git да қисқа ном мос келишини кўриш учун командада -v опциясини кўрсатиш мумкин:\nАгар узоқ масофадаги омборлар сизда бирдан зиёд бўлса, команда уларни барчасини кўрсатади. Масалан, Grit омбори қуйидаги тарзда кўринади.\nБу ушбу фойдаланувчиларнинг ихтиёрийсидан онсонгина ўзгаришларни қабул қилишимиз мумкинлигини билдиради. Биз қўшимча тарзида бир ёки ундан кўпларига push командасини ишлатишига ҳуқуқ беришимиз мумкин. Бироқ биз бу ҳақда бу ерда гаплашмаймиз.\nАйтиш жоизки ушбу узоқ масофадаги омборлар турли хил протоколлардан фойдаланаябди; Биз булар ҳақида батафсилроқ маълумотларни Getting Git on a Server да берамиз.\nУзоқ масофадаги омборларни қўшиш\nБундан олдинги бўлимларда мен узоқ масофадаги омборларни қўшишни озгина намойиш ҳам қилгандим энди уни батафсилроқ кўриб чиқамиз. Узоқ масофадаги Git – омборни қўшиш ва мурожатда онсон бўлишига қисқа ном билан қўшиш учун git remote add [қисқа_ном] [url] ни бажаринг:\nЭнди сиз командалар сатрида тўлиқ URL ўрнига pb номини ишлатишингиз мумкин. Масалан, сизда мавжуд бўлмаган Павлнинг омборидаги барча маълумотларни чиқариб олишни (fetch) хоҳласангиз git fetch pb командасини беришингиз мумкин:\nПавлнинг master тармоғи энди маҳаллийда pb/master каби жойлашган. Сиз уни текширмоқчи бўсангиз ушбу тармоққа ўтишингиз ёки ўзингизни тармоқларингиздан бири билан бирлаштиришингиз (merge) мумкин. (Биз тармоқлар нима уларни қандай ишлатиш мумкин ва улар ҳақдаги батафсил маълумотларни Git да тармоқланиш да кўриб ўтамиз.)\nСизнинг узоқ масофадаги омборларингиз устида Fetch ва Pull командаларини бажариш\nСиз хозир кўрганингиздек узоқ масофадаги лойиҳалардан маълумотларни олиш учун қуйидаги командани бажариш керак экан:\nУшбу команда кўрсатилган узоқ масофадаги лойиҳа билан боғланади ва у лойиҳадан сизда ҳали йўқ бўлган барча маълумотларни олади. Командани бажарганингиздан кейин сизда ушбу узоқ масофадаги лойиҳадан барча тармоқларга мурожатлар пайдо бўлиши керак. Энди ушбу тармоқлар ихтиёрий вақт кўрилиши ёки бирлаштирилиши мумкин.\nСиз омборни клонлаштирган вақтингизда clone командаси автоматик тарзда ушбу узоқ масофадаги омборни “origin” номи билан қўшиб қўяди. Шу тарзда git fetch origin командаси барча қилинган ишларнинг серверга жўнатилганларини(push) сиз клонлаштирганингиздан сўнг (ёки fetch ёрдамида ўзгаришлар олинганда) тортиб олади. Таъкидлаш муҳимки, git fetch командаси маълумотларни сизни маҳаллий омборингизга олади, лекин уларни сиз қилиб турган ишингиз устига ташламайди ва уларни ўзгартирмайди. Сиз бу маълумотларни ўз маълумотларингиз билан бирлаштиришингиз учун сиз шунга тайёр бўлган вақтингизда ўз қўлингиз билан бажаришингиз керак бўлади.\nАгар сизда узоқ масофадаги тармоқни қўшимча маълумот учун навбатдаги бўлим ва Git да тармоқланиш га қаранг) кузатувчи тармоқ бўлса унда сиз git pull командасини ишлатишингиз мумкин. Ушбу услуб сиз учун анча онсон ва анча қулай бўлиши мумкин. Шунингдек, git clone командаси одатда, ўзгаришсиз ҳолатда сизни маҳаллий master тармоғингизни сиз клонлаштирган узоқ масофадаги master тармоғини кузатишга созлаб қўяди (узоқ масофадаги омборда master тармоғи бор дея фараз қилинмоқда). git pull командасини ишлатиш, қоидага асосан сервердан маълумотларни юклаб олади ва уларни айни дамда сиз ишлаб турган код билан бирлаштиришга (merge) ҳаракат қилади.\nСизнинг узоқ масофадаги омборларингизга Push командасини ишлатиш\nҚачон сиз ўзингизни қилган ишларингизни бошқалар билан улашмоқчи бўлсангиз уларни асосий маълумотлар омборига юборишингиз (push) керак. Ушбу амаллар учун команда жуда оддий: git push [узоқ масофадаги сервер] [тармоқ]. Сизни master тармоғингизда қилган ишларингизни origin серверига жўнатишингиз учун (такрорлаб ўтамиз, клонлаштириш қоидага асосан ушбу икки номни автоматик тарзда созлаб қўяди) қуйидаги командаларни бажаришингиз мумкин:\nУшбу команда сиз клонлаштириб олган узоқ масофадаги омборга ёзиш ҳуқуқингиз бор бўлса ва шу вақтга қадар ҳеч ким push командасини ишлатмаган бўлса ишлайди. Агар сиз ва бошқа биров бир вақтда омборни клонлаштириб олиб, сўнгра у push командасини бажарса ва шундан сўнг сиз ҳам push командасини бажармоқчи бўлсангиз сизни командангиз инкор қилинади. Сиз аввал (pull) командасини бажариб ўзгаришларни ўзингизни омборингизга бирлаштиришингиз керак бўлади. Фақат шундан сўнг сизга push командасини бажаришга руҳсат берилади. Git да тармоқланиш бўлимга қаранг агарда узоқ масофадаги серверга маълумотларни жўнатиш ҳақида батафсилроқ маълумот олишни хоҳласангиз.\nУзоқ масофадаги омборларни назорат қилиш\nАгар сиз бирор узоқ масофадаги омбор ҳақида кўпроқ маълумот олишни истасангиз сиз қуйидаги командани бажаришингиз мумкин: git remote show [узоқ масофадаги сервер] command. Агар сиз ушбу командани бирор бир ном билан бажарсангиз, масалан, origin билан сиз қуйидаги каби натижани оласиз:\nУ узоқ масофадаги омбор URL ини, шунингдек, кузатилаётган тармоқлар ҳақида маълумотни ҳам беради. Ушбу команда бажонидил сизга яна сиз master тармоғида туриб git pull командасини бажарганингизда узоқ масофадаги омбор тармоғи ўзгаришлари сизни тармоғингизга зарур бўлган маълумотлар олиниши билан қуйилиши ва бирлаштирилишини таъкидлаб ўтади. У шунингдек олинган барча гипер мурожаатлар рўйҳатини кўрсатади.\nБу оддий ҳол учун мисол эди ва балким сиз ҳам шунга ўхшашига дуч келган бўлсангиз керак. Бироқ, агар сиз Git ни юқори интенсивда ишлатаётган бўлсангиз, сиз git remote show командасидан сўнг янада кўп сондаги маълумотларни кўришингиз мумкин:\nУшбу команда git push командаси бажарилганда ўзгаришсиз ҳолда айнан қайси маҳаллий тармоқ серверга жўнатилишини кўрсатади. У шунингдек, узоқ масофадаги тармоқлардан қайсилари сизда йўқ ва қайси тармоқлар серверда ўчирилган бўлсада сизда ҳали турганини ҳам кўрсатади. Шу билан бирга git pull командаси бажарилганда бар қанча тармоқларда қайси тармоқлардан уларга маълумотларни қуйиб олиш ва бирлаштириш иши бўлиши кўрсатилган.\nУзоқ масофадаги омборларни ўчириш ва номларини ўзгартириш\nАгар сиз гипер мурожаат номларини алмаштирмоқчи бўлсангиз git remote rename командасини ишлатасиз. Бу узоқ масофадаги омбор учун ишлатилаётган қисқа номни ўзргартиради. Масалан, сиз pb ни paul га алмаштирмоқчи бўлсангиз сиз уни қуйидаги тарзда git remote rename ёрдамида амалга оширишингиз мумкин:\nАйтиш жоизки бу шунингдек узоқ масофадаги омбор тармоқлари номини ҳам ўзгартирган бўлади. Энди pb/master номлар paul/master га алмашган бўлади.\nАгар сиз қайсидир сабабга кўра мурожаатни ўчирмоқчи бўлсангиз (сиз серверни ўзгартирдингизми ёки бошқа ушбу омбор мурожаатини ишлатмаябсизми ёҳуд ушбу мурожаатга тегишли омбор фаолдиги тугатилган) git remote rm ни ишлатишингиз мумкин:


Адолатли қарор учун қасос « Ўзбекистон Халқ Ҳаракати\nАдолатли қарор учун қасос\n18 March 2018 - 8:00\nЎзбекистон Президенти Каримов Прага “иши” натижаларидан қаттиқ ғазабга келган эди. Каримов бундай вазиятда ўзини хафа қилган тарафга қарши қаттиқ чоралар кўришини кўпчилик яхши биларди. Бу гал шундай “тараф” Чехия Республикаси эди. Ва шахсан ўзининг бир галги чиқишида Каримовни “диктатор лидер” деган Президент Хавел эди.\nИслом Каримов Чехия билан барча савдо шартномаларини кўздан кечирди ва трамвайлар сотиб олиш бўйича тузилган шартномага тўхталди.Бу муҳим шартнома эди, агар уни бекор қилса, Чехия ким билан ҳамкорлик қилганини ҳеч қачон ёддан чиқармаслиги мумкин эди. Шартнома бекор қилинди. Ва ҳеч ким Каримовга бундай қадам Чехиядан кўра Ўзбекистонга катта зарар келтириши мумкинлигини айта олмади. Чехия трамвайлари Ўзбекистон учун жуда арзон ва қулай эди.\nКаримовнинг АҚШга ташрифи\n2002 йилнинг март ойида Ўзбекистон Президенти Ислом Каримов расмий ташриф билан Вашингтонга келди. Матбуот Каримовнинг ташрифини деярли ёритмади. Гўёки америкаликлар ўзбек диктатори билан зарурий иттифоқчиликдан уялишган ва буни оммавий сукунат билан ифода этишаётган эди.\nБошқа томондан қудратли давлат ўз ишини қилди. Америка томони хавфсизликнинг муҳим нуқталарини урғулаган, Ўзбекистонни АҚШ принципларини бажаришга мажбур этадиган ўзаро ҳамкорлик бўйича муҳим шартномани имзолади. Балки маълум ёпиқлик талаб қиладиган нозик нуқталари бўлса керакки, шартнома матни эълон қилинмади.\nКонгресснинг бир гуруҳ депутатлари Каримовга, таркибида ёзувчи Мамадали Маҳмудов, Муҳаммад Солиҳнинг уч укаси бўлган сиёсий маҳбусларни озод этиш сўралган хатни тақдим этишди. Афтидан, Каримовга бу илтимос ёқмаган эди, у Ўзбекистонга қайтгач бу масалани батамом унутди.\nШунга қарамай Америкаликлар турли усуллар билан Каримовни кўндиришга урунишар, минтақада бор кучлари билан америка манфаатлари учун курашишга, ўз мавқеъларини сақлаб қолишга тайёр эдилар. Каримов узоқ куттирмай ва ортиқча шов-шувларсиз бир инсон ҳуқуқлари ташкилотини рўйхатдан ўтказиб, Қизил Хоч ташкилотини маҳбусхоналарга киришларига рухсат бергани учун, АҚШ Каримовга миннатдорчилик изҳор қилди. Каримов “Бирлик” партиясини ҳам рўйхатдан ўтказиши мумкинлигига ишора қилгач, АҚШнинг Тошкентдаги элчихонасида байрам бўлиб кетди.\nБироқ АҚШ шуни унутмаслиги керакки, у зўравон тузумни қанча қўлласа, Ўзбекистонда Америкага қарши норозиликлар шунча ўсиб бораверади. Бу борада Муҳммад Солиҳ ўзининг бир мақоласида шундай ёзганди: “Америкаликлар бир кун келиб ўзбек халқи американи Каримов деб қабул қилишларидан эҳтиёт бўлиши керак”.\nРадикал мухолиф гуруҳлар\nКаримов дунёвий мухолифат билан қасдлашиб юрган пайтда, “исломий мухолифат” кучга тўлиб борди.\n90 йиллар бошида “исломий гуруҳлар” ташкиллашмаган эди, тўғрироғи улар сиёсий куч сифатида мавжуд эмас эди.\n1992 йилда, Ислом Уйғониш партияси (Тошкент) лидери Абдулла Ўтаевнинг ҳибсга олиниши ва “Адолат” (Наманган) жамиятини тарқатиб юборилишидан кейин, бу гуруҳлар аҳоли орасида ўз таъсирини деярли йўқотиб бўлди. Бироқ ҳукуматнинг исломни сиёсийлаштиришга алоқадор бўлмаган тинч мусулмонларга қарши қатағонларини давом эттиши, адолатсизлик ҳамда жабр – зулмдан қутилиш учун “халифат”, “ислом давлати” каби муқобил ҳукумат тарафдорлари кўпайишига олиб келди.Ўзбекистон Исломий Ҳаракати дея номланган гуруҳ ана шундай заминда вужудга келган эди. Бу гуруҳ Тожикистон режимига қарши кураш олиб борган Тожикистон Исломий Мухолифати таркибида тузилган. Кейинчалик, бирлашган тожик мухолифати Раҳмонов режими билан сулҳга келиб, ҳукумат таркибига киргач, Жума Намангоний ва Тоҳир Йўлдошев бошчилигидаги ўзбеклар гуруҳи Афғонистонда қолишди, Ўзбекистон эса уларни душман деб ҳисоблашда давом этаверди. Агар ўшанда Ўзбекистон раҳбарияти истаганда эди, бу гуруҳларни ватанга қайтишларига ва тинч ҳаёт билан машғул бўлишларига ижозат бериб, беқарорликнинг бу ўчоғини жуда осон йўқотган бўлар эди. Бироқ у бундай қилмади. Афтидан ҳукуматга “исломий фундаменталист” каби душман сиймоси жуда керак эди.\nАгар Нью Йоркда 11 сентябр фожеаси содир бўлмаганда эди, бу гуруҳ Ўзбекистон режими учун жиддий хавф сифатида сақланиб қолаверарди. Тақдир ўйини шундай бўлди, Америка фожеаси Каримов режимини бу хавфдан қутқариб қолди. ЎИҲ АҚШнинг ҳарбий машиналари ёрдамида йўқ қилинди.\nЎзбекистонда эса энди Ҳизбут таҳрир фаоллаша бошлаганди.\nАраб дунёсидан келтирилган бу партия дунёда (биринчи навбатда мусулмон мамлакатларда) Халифалик тузумини жорий қилишни тарғиб қилади ва ўз мақсадлари йўлида тинч йўл билан курашади. Ислом давлати ёки Халифалик ғояси асосан адолатсизликлар ва ҳукумат қатағони энг юқори чўққига етиб, одамлар давлат терроридан қутулиш учун дуч келган оқимга қўшилаётган бизни юртимизда кенг қулоқ ёйди.\nХизбут таҳрир мусулмонларга адолатли ҳаёт ваъда қилмоқда. Бу партия балки Ўзбекистонда кейинги йилларда фаол ҳаракат қилгани учун, мамлакатда анча танилган ташкилотга айланди.\nАйни пайтда Ўзбекистонда расман тан олинган 8 минг сиёсий маҳбус борлиги айтилади. Уларнинг аосий қисми “исломий гуруҳлар” аъзолари ҳисобланади. Шу нарса аниқки, ҳукумат истаган одамини диний экстремизмга алоқадорликда айблаб узоқ йилга озодликдан маҳрум этиши мумкин, бироқ ҳеч ким бундай ҳукмлар устидан адолатга эриша олмайди, эришмоқчи бўлганларнинг ўзлари қамалади. Кузатувчиларнинг тасдиқлашича, Каримов режими маҳбусхоналарида Ички Ишлар вазирлиги ҳисоботида виждон тутқунлари рўйхатига киритилмаган минглаб маҳбуслар бор. Улар асосан бирор сиёсий гуруҳларга дахли бўлмаган оддий одамлардир. Уларни Аллоҳга ҳар куни беш маҳал ибодат қилганликлари учун қамаганлар.


Жуда хавфли: коронавируснинг “африканча” тури тарқалмоқда | Qalampir.uz\nЖуда хавфли: коронавируснинг “африканча” тури тарқалмоқда\nОлам\t22 Январь 13:18 12671\nАфриканинг тўртта мамлакати – Ботсвана, Замбия, Кения ва Гамбияда жуда хавфли бўлган “501.В2” коронавирусининг “африканча” штамми топилди. Бу ҳақда eNCA маҳаллий телеканали Жаҳон соғлиқни сақлаш ташкилотига асосланиб хабар берди.\n“Жанубий Африкада пайдо бўлган мутант вируси Африканинг яна тўртта давлатида аллақачон аниқланган. Кўриниб турибдики, у бошқа Африка давлатларида ҳам мавжуд, аммо у ерда ҳали аниқланмаган. Энди мутант вирусининг тўлиқ генетик кодини олиш учун иш олиб боряпмиз, бу ушбу штаммни тезкор аниқлашга имкон беради”, дейди Жаҳон соғлиқни сақлаш ташкилоти Африка ваколатхонаси раҳбари Матшидисо Моэти.\nЖанубий Африка Ҳукумати 2020 йил 21 декабрь куни мамлакат жанубида октябрь ойида янги ва тажовузкор коронавирус шакли топилганини эълон қилди. “501.В2” вируси Жанубий Африкада эпидемиянинг иккинчи тўлқинини келтириб чиқарди ва январь ойининг ўрталарида авжига чиқди. Дастлабки тадқиқотлар шуни кўрсатадики, коронавируснинг бу тури жуда юқори даражада тарқалмоқда.\nЭслатиб ўтамиз, аввалроқ Кения тиббиёт илмий-тадқиқот институти мутахассислари мамлакатда коронавируснинг 16 янги тури тарқалиши мумкинлигини аниқлаганди.\n21 Июль 13:00 34656\n21 Июль 21:00 34354\n23 Июль 10:05 20253


Ҳалабдаги портлашда юздан ортиқ одам ҳалок бўлди\n07 август 2020, Тошкент вақти: 08:55\nСуриянинг Ҳалаб шаҳри яқинида содир этилган портлашда ҳалок бўлганлар сони юз кишидан ошиб кетди. Бу ҳақда Лондонда жойлашган Сурия инсон ҳуқуқлари мониторнинг гуруҳи хабар тарқатди.\nАввалроқ, 15 апрель куни содир этилган бу портлашда 40 одам ҳалок бўлгани билдирилган эди.\nСурия ҳукуматига кўра, худкуш қишлоқлардан бошқа жойларга кўчирилаётган шиа мусулмонларини олиб кетаётган автобсуларга мина ўрнатилган автомашина билан ҳужум қилган.\nСуриядаги бирорта террор ташкилоти мазкур ҳужум учун масъулиятни зиммасига олгани йўқ.\nСурия ҳукумати ва мухолифати аввалроқ 30 минг одамни хавфсиз жойга эвакуация қилиш тўғрисида келишимга эришган.\nТеррорчи ҳужум қилган автобуслар мазкур келишув доирасида 5 минг одамни олиб кетаётган эди. Улар орасида тинч аҳоли ва ҳукумат кучлари аскарлари ҳам бўлган.